
GOD. XV LISTOPAD 1963. Br. 10 


POVODOM KATASTROFE NA VAJONTU 


U noći između 9. i 10. listopada ove godine sru¬ 
šio se dio brda Toc u akumulaciono jezero Vajont, 
u sjevernoj Italiji. Uslijed toga izbačena je voda iz 
skoro punog jezera na okolne padine i preko brane. 
Strašna nesreća koja je zadesila dolinu Vajonta i 
Piave može se ubrojiti u među najteže koje su na¬ 
stale kao posljedica izgradnje hidroenergetskih po¬ 
strojenja. 


722,5 m nad morem, zapremnina jezera iznosi 150 
milijuna m 3 , a direktno slivno područje iznosi 62 
km 2 . Pregradno mjesto u duboko urezanoj klisuri 
morfološki je veoma pogodno za građenje visoke i 
vitke lučne brane od betona. 

Već se prije građenja brane znalo da je cijela 
dolina rječice Vajont bila nemirna i stalno u kre¬ 
tanju, i prije početka radova na kopanju temelja 



Brana Vajont sagrađena je u veoma uskoj kli¬ 
suri od dolomitnih vapnenaca. Okomite litice, vi¬ 
sine skoro 300 m, omogućile su zatvaranje klisure 
veoma vitkom i ekonomičnom lučnom betonskom 
branom, visine 261,5 m. Ona nosi rekord na svijetu 
kao najviša lučna brana. Dužina na kruni je 190,5 
m a tetiva je duga 169 m. Zapremnina brane iznosi 
353.000 m 3 , debljina srednje konzole na kruni je 3,4 
m, na dnu 22,1 m. Kota maksimalnog uspora je 


brane konstatirano je, pomoću prezicnih seizmo- 
grafa, niz mikroudara. Kad je stijena bila zasječena 
iskopom za fundiranje brane, nastali su gorski 
udari kao posljedica naglog oslobađanja koncen¬ 
triranih napona u stijeni bokova klisure. Fotokli- 
nografima je također ustanovljeno da su se bokovi 
za vrijeme kopanja temelja pomjerali, jedan u uz¬ 
vodnom a drugi nizvodnom smjeru. Da bi se osigu¬ 
rali temelji — usidrena je stijena pomoću predna- 

od kojih dva u mjerilu 1 : 35. Ustanovljeno je da su 
maksimalni tlačni naponi betona do 65 kg/cm 2 , dok 
su vlačni naponi minimalni. 

Brana je sagrađena između 1956. i 1960. god. uz 
strogi nadzor stručnjaka; ona je nakon građenja 
detaljno pregledana i preuzeta. Njezino je ponaša¬ 
nje bilo pod trajnom kontrolom, pomoću veoma 
komplicirane instalacije instrumenata, koji registri¬ 
raju deformacije i napone u brani i njenoj okolici. 
Sva su mjerenja centralizirana u posebnoj kabini, 
do koje se podaci s pojedinih instrumenata prenose 
električnim putem. U branu je ugrađeno oko 300 
instrumenata, od kojih 140 za mjerenje deformacija 
u stijeni oko temelja. Nekoliko je instrumenata po¬ 
stavljeno i za mjerenje smicanja stijene u bušotini 
dubine 30 m. Na brani su za promatranje primije¬ 
njene i neke nove metode i instrumenti, kao se- 
izmografska stanica, fotoklinografska stanica, ek- 
stenzometri za mjerenje napona u zategama i opti¬ 
čki vertikalni kolimator. 


Brana Vajont s nisvodne strane 


Situacija brane i njeni presjeci 

petih čeličnih zatega. Ukupno je ugrađeno oko 300 
zatega, dubine oko 50 m, koje prenose sile od po 
50 do 200 t svaka. Statički račun brane izveden je 
po više metoda radi komparacije najnepovoljnijih 
rezultata. U Institutu za ispitivanje konstrukcija 
(ISMES) u Bergamu ispitano je više modela brane, 


Pogled na branu za vrijeme građenja 

Ostvarenjem brane i jezera iza nje, izazvana je 
nagla i temeljita promjena prirodnih uvjeta, posto¬ 
jeće, makar i labilne, ravnoteže klisure i okolnih 
padina. Akumulirana voda prodrla je kroz pukotine 
u dubinu brda i izazvala promjene čvrstoće, na¬ 
pona u masivu i njegove ravnoteže. Već u vrijeme 
građenja nastali su u okolini uzvodno od brane 
manji odroni s brda Toc. Pred nekoliko godina pri¬ 
mijećeno je novo veliko klizanje lijevog brda, koje 
je prijetilo da zaspe jezero i prekine prirodni tok 
vode do strojarne u Soverzene. Tada je zabranjeno 
punjenje jezera iznad određenog nivoa. Produžen 
je odvodni tunel u desnom boku da bi se uzvodni i 
nizvodni dio akumulacije međusobno povezali ako 
bi se mase s brda srušile u jezero, i da bi se tako 
omogućilo njegovo pražnjenje i iskorištavanje vode. 



Danas se postavlja pitanje, kako se moglo deseti 
da upravo taj okjekt, ponos talijanske tehnike, re¬ 
korder visine među lučnim branama na svijetu, 
izazove katastrofu, koja se može mjeriti još samo 
s nesrećom na brani Johnstown u USA, godine 
1889, kad je poginulo oko 4000 ljudi. Postavlja se 
pitanje, tko je kriv za tu katastrofu. Projekt brane 
i akumulacije izradili su najpoznatiji talijanski 
specijalisti, inženjer C. Semenza i geolog Dalpias 
(obojica su umrli pred nekoliko godina). Projekt 
je odobren i od mjerodavnih organa vlasti. Bilo je, 
međutim, inženjera i geologa, koji su smatrali da 
se na Vajontu ne može sagraditi takva visoka 
brana. 

Klisura u kojoj je sagrađena brana, mlada je 
geološka formacija. Stijena od koje se sastoje litice 


Zatrpano akumulaciono jezero iza brane 


klisure detaljno je isipitana. Ustanovljeno je da 
se na nju mogu prenijeti sile reakcije brane. Ali 
čitava klisura i brda oko nje još nisu prekaljeni od 
vremena, ona još nisu prošla sve geološke katak¬ 
lizme koje im daju pečat inertne stabilnosti egipat¬ 
skih piramida. Na izgled intertna i mirna, stijena 
je bila živa i nervozna, ona je u većem dijelu bila 
na granici stabilnosti. Detaljna su mjerenja poka¬ 
zala, da se širina klisure mijenjala već zbog pro¬ 
mjena temperature. Pod normalnim uvjetima ko¬ 
jima je klisura bila izložena kroz eone sporadično 
je negdje pao blok ili se odronila veća masa stijene, 
ali su ta brda bila za ljudska mjerila mirna. I tre¬ 
balo bi da prođu daljnji mileniji pa da pod njiho¬ 
vim uticajima stijene s litica klisure postepeno 
padnu u korito, da se nagibi bokova ublaže i da 
padine klisure postanu stvarno stabilne. 


Detaljna su promatranja pokazivala, da je stabil¬ 
nost poremećene padine bila manja kad je voda u 
jezeru bila na višem nivou. Kad je jezero bilo pra¬ 
zno, padina je bila mirnija, pokreti su bili jači kod 
višeg vodostaja. 

Unatoč tome, ove jeseni, vlasti su dozvolile pu¬ 
njenje jezera do projektirane kote uspora. Ubrzo 
je, međutim, primijećeno da se ravnoteža brda Toc 
opasno poremetila, pa je naređeno forsirano pra¬ 
žnjenje vode iz jezera, da bi se spriječilo prelije¬ 
vanje vode preko brane, ako bi masa kliznula u 
jezero. Računalo se s mogućnošću da se u jezero 
sruši masa od oko 50 milijuna m 3 i za toliko je bilo 
ostavljeno slobodnog prostora. No sasvim nena¬ 
dano, u noći 9. listopada, srušila se u jezero veli¬ 
kom brzinom znatno veća masa, digla je vodu da¬ 
leko iznad krune brane, pa se užasnom snagom 

prolomila u dolinu preko brane ogromna masa 
vode, koja je pod sobom raznosila tlo, rušila sve 
na što je naišla i za sobom ostavila debeli talog od 
stijenja, zemlje, blata i ruševina. Za tren oka ne¬ 
stalo je 2500 nedužnih zaplašenih ljudi i sve što im 
je pripadalo, voda je za sobom ostavila pustoš. 
Taj je veliki odron brda stvorio prirodnu branu 
visoku oko 350 m iznad kote uspora, neposredno 
uzvodno od betonske brane. Ona je podijelila je¬ 
zero na dva dijela. Radi toga pojavljuje se niz 
problema, kao što je pitanje erozije nasute mase 
kad se voda u preostalom dijelu akumulacije digne 
i počne prelijevati, pitanje djelovanja filtracije vo¬ 
de kroz tu masu, njenog erozionog djelovanja u 
unutrašnjosti mase, i slična. Svi su ti problemi u 
vezi s mogućnošću da betonska brana bude ugro¬ 
žena pritiskom srušenih masa koje mogu krenuti 
i nasloniti se na branu. Vjerojatno je da će se mo¬ 
rati produžiti postojeći tunel, da bi se otvorio novi 
zahvat vode iz preostalog dijela jezera iza zatrpa¬ 
nog prostora i na taj način omogućiti pražnjenje 
akumulacije i sniženje nivoa vode iza odrona. 

Brana nije pretrpjela oštećenja, osim na gor¬ 
njem rubu uz preljev. To svjedoči da solidno pro¬ 
jektirana i izvedena lučna brana može izdržati i 
najteža nepredviđena opterećenja. 

Svijet je konsternirano slušao izvještaje o ka¬ 
tastrofi na Vajontu i odmah se glasno postavilo pi¬ 
tanje o odgovornosti pojedinaca i organizacija za tu 
nesreću. Vlasti su naredile strogu istragu i sigurno 
je da će se ona provesti savjesno i svestrano. Stru¬ 
čna je javnost manje zainteresirana za pitanje kri¬ 
vice i krivaca. Za svakog je stručnjaka, koji se 
bavi rješavanjem sličnih problema, od naročitog 
interesa da se — u toku istrage i proučavanja uz¬ 
roka katastrofe i neuspjeha jednog veličanstvenog 
tehničkog zahvata — rasvijetle problemi koji ili 


nisu bili uočeni ili im se u toku studija i projekti¬ 
ranja nije davalo dovoljno važnosti ili težine. U 
tom bi smislu stručni rezultati istrage morali do¬ 
biti najširi publicitet. Kadgod se rješenja tehničkih 
problema temelje na ekstrapolaciji dotadašnjih 
rezultata teorije i iskustva, mogu se očekivati i ne¬ 
ugodna iznenađenja. Stoga pozitivna i negativna 
iskustva na ostvarenim projektima služe produb¬ 
ljenju i unapređenju našeg znanja. 

Sličan je slučaj, na drugom području, bio pio¬ 
nirski rad konstruktera firme De Havilland na uvo¬ 
đenju brzih aviona na mlazni pogon za civilni zra¬ 
čni saobraćaj. Nakon nekoliko neobjašnjenih kata¬ 
strofa s novim velikim avionima Comet I, oni su 
pred oko 10 godina povučeni iz prometa. No, uzroci 
nesreća su proučavani do u najveće tančine i us¬ 
pjelo je ući u trag greškama koje su nastale u kon¬ 
strukciji zbog nedovoljnog iskustva s detaljima na¬ 
prezanja i s efektima velikih brzina na velikim vi¬ 
sinama na trup aviona. Zahvaljujući dobivenim 
rezultatima, mlazni se avioni danas kreću na svim 
velikim zračnim putevima s velikom sigurnošću. 

Brana i akumulacija Vajont bili su, također, 
ekstrapolacija bez presedana. 

Nema utjehe za žrtve katastrofe i za postradali 
kraj. Ostaje nam jedino još nada da će katastrofa 
Vajonta ubrzati svestrano proučavanje osobina 
stjenovitih masiva. Da će nakon te katastrofe svi 
stručnjaci, mjerodavni za projektiranje i građenje 
hidroenergetskih postrojenja, interpretirati rezul¬ 
tate ispitivanja stjenovitih masiva s mnogo više 
opreza i skepticizma, gdjegod postoji i najmanji 
trag sumnje, naročito u slučajevima gdje se moraju 
ekstrapolirati već stečena i provjerena iskustva, i 
da ćemo tako moći graditi nove velike objekte bez 
straha od neugodnih iznenađenja i bez opasnosti od 
sličnih katastrofa. 


NEKOLIKO KLIZIŠTA NA CRNOGORSKOM PRIMORJU 

Branislav Đerković, Sarajevo 


Uvod 

Na Crnogorskom primorju kao i u njegovom za¬ 
leđu nalazi se nekoliko aktivnih klizišta koja su 
nejednaka i po svojim dimenzijama i po stupnju 
mobilnosti. Način njihovog manifestiranja skoro je 
identičan zato što je odnos geoloških slojeva koji 
stvaraju mogućnost kliženja približno isti bez ne¬ 
kih bitnih razlika. Sva ova klizišta, o kojima će biti 
riječi, pokazala su posljednjih godina znakove ne- 
mirnosti, ugrožavajući trupove automobilskih pu~ 
teva, pojedine komplekse zemljišta kao i jedan za- 
seok. 

S obzirom na dinarsko pružanje geoloških for¬ 
macija, ova klizna tijela raspoređena su u dinar¬ 
skom pravcu na potezu od Ulcinja do Budve. Neka 
od njih aktivirana su zbog građevinskih radova 
koji su se obavljali u njihovoj neposrednoj blizini. 


Od svih ovih klizišta najveće je ono koje se nalazi 
u selu Brkani, iznad automobilskog puta Bar— 
Ulcinj i koje ugrožava jedan veći dio terena. Ne¬ 
daleko od njega nalazi se jedno fosilizirano klizište 
u zaseoku Mahala — Lisice također dosta veliko po 
svome obimu. U selu Dobra Voda, na automobil¬ 
skom putu, ima jedno manje klizište koje ugrožava 
jedan dio puta koji tuda prolazi za Ulcinj. 

U okolini Bara u selu Sustašima postoji klizište 
koje permanentno nanosi štete jednom malom di¬ 
jelu automobilskog puta Bar—Virpazar. 

Klizište u selu Velembusima, iznad Starog Bara, 
po obimu je malo jer je debljina pokrenutog dijela 
kod ovog klizišta neznatna. 

Među veća klizišta ubrajamo i klizište koje se 
nalazi kod novog tunela Ratac nedaleko od Suto- 
mora. 

Ono se pruža paralelno s osi automobilskog i 
željezničkog puta Bar—Sutomore. Pored ovih većih 
kliznih žarišta postoje i manje pojave otkidan ja 
slojeva na putu Budva—Cetinje. Iako male, one 
nanose štete rušeći propuste i manje mostiće kao i 
pojedine dijelove puta. 

U zaleđu ovih terena, gdje se javljaju navedena 
klizišta, nalazi se jedno od jačih klizišta u selu 
Brijegi na novom putu koji vodi za Petrovac n/m. 

Pored detaljnog geološkog popisa u ovom osvr¬ 
tu bit će opisani osnovni uzroci kretanja ovih po¬ 
krenutih masa. 

Uzrok i mehanizam kretanja 

Jedan od glavnih i osnovnih elemenata koji 
djeluje na otkidan ju masa jeste podzemna i povr¬ 
šinska voda. Najjače njeno djelovanje osjeća se u 
ispucanim i izmjenjenim stijenama koje su zbog 
raznih geoloških faktora postale propusne i na taj 
način se omogućio lakši rad površinskoj i podzem¬ 
noj vodi. Kada se voda slije i dođe do kontakta 
fliša (stijena fundamenta) i rastrošenog sloja, uma¬ 
njuje se unutrašnje trenje, gubi se kohezija, mi¬ 
jenja se specifična i zapreminska težina, a s tim 
se povećava i težina gornjih dijelova i zato neke 
partije počinju da se kidaju i stropoštavaju. (SI. br. 
1.) Sve te glinovite stijene pod uticajem vode mi¬ 
jenjaju strukturu, a time se mijenjaju i fizičko- 
-kemijska svojstva tla. Raskvašeno tlo rastresitog 
sloja se iskida, zatim nastaje kretanje i odvajanje 
od podloge koja je igrala ulogu prigušivača, odno¬ 
sno svojim trenjem spriječava njihov hod i kida- 
nje. Kada su te mase nenakvašene vodom, one ima¬ 
ju svoju kohezionu moć. Međutim, ta moć rapidno 
opada zbog gore navedenih faktora koji nejednako 
razaraju i rastvaraju pojedine dijelove u hetero¬ 
genom sloju. To povećanje vlažnosti smanjuje ko¬ 
eficijent trenja i zato je dovoljan i sasvim mali 
nagib terena pa da započne kidanje i pomicanje. 

Kod svih ovih kliznih pojava jasno se razlikuju 
dva posebna dijela i to stijene podine (SI. 1) i po¬ 
krenuti dio heterogenog sastava. 

Rastrošenost i velika propusnost omogućava 
ablaciju površinskog sloja te voda još dublje zalazi 



SI. 1: Odnos nepokrenutog i pokrenutog sloja 


u tijelo rastresenog sloja i zatim počinje svoj ne¬ 
prestani rad podlokavajući i rušeći oslonce tih 
masa. Taj supstrat, poslije zasićenja vodom počinje 
se raspadati, a najviše se raspadaju ilovače i drugi 
glinovito-laporoviti dijelovi. Za glinovita tla karak¬ 
teristično je da nikada ne miruju. U sušnom pe¬ 
riodu jako pucaju, a u doba većih padavina upijaju 
vodu i tako se slabe njihove fizičke osobine. 



SI. 2: Uzdužna pukotina na kliznoj padini 


Prvi počeci formiranja puteva za vodu jesu 
male ešalonirane pukotine koje nastaju još za vri¬ 
jeme velikih suša. One se kasnije ispune vodom, 
šire se i povezuju u jedan mrežasti raspored. Prije 
nego što se formiraju pukotine, razne denudacione 
sile odnose površinski materijal u dijelove gdje će 
imati konstantnu ravnotežu, tako da te sile utiču 
mnogo na morfologiju padine modelirajući je u 
obliku raznih mikro-genetskih pojava. 

Udrugoj fazi, kada su se već formirale manje i 
veće pukotine, voda počinje da prenosi u dublje 
dijelove sitne čestice koje zatvaraju odvode i na¬ 
staje totalno zasićenje donjih dijelova, tako da se 
stvara klizni sloj i tu je glavni pokretački impuls 
svih ovih pojava. 

Iznad svih ovih kliznih tijela nalazi se veliki 
broj poprečnih i uzdužnih pukotina koje imaju 
vrlo važnu ulogu u aktiviranju i pokretanju masa. 
(SI. 2). 

Na ovom terenu kolebanja temperature prilično 
su velika i to su prvi faktori koji utiču na stvaranje 
sitnih pora i pukotina u stijenama. Razlika od mi¬ 
nimalne do maksimalne temperature dosta je ve¬ 
lika i kreće se od —5 do -1-40. 

Pored insolacije na raspadanje stijena i njihovo 
brže rastvaranje utiču i različite humusne kiseline 
koje dolaze površinskom vodom iz humusnog 
pokrivača. 

Veoma je važan momenat potpune, zasićenja 
donjih dijelova sa podzemnom vodom i kada sloj 
ne može više da primi vodu, ona počinje da se 
kreće po zakonu kapilarnosti u pravcu površine. 
Tako i gornji dijelovi počinju bivati sve plastičniji 
zbog dvosmjernog nakvašavanja i zato dolazi do 

prebacivanja masa, kidanja i kliženja niz padinu. 
To je jedan od najvažnijih faktora koji je ustvari 
glavni pokretački elemenat svih klizišta na ovom 
terenu. Na svim ovim klizištima nema nigdje kla¬ 
sičnog primjera kretanja, iako se unutar samog 
tijela može naići na slučajeve da iznad čvrstih pje- 
ščara leži sloj gline koja se raskvasi pa krečnjački 
blokovi, koji leže iznad gline, počinju svoj hod niz 
strminu kliznog tijela. To su samo male oazice 
unutar tijela koje su neznatne u odnosu na ostale 
faktore koji prouzrokuju kliženje ovih slojeva. 
S obzirom da stijene fliša predstavljaju nepropu- 
stan dio, iznad njih se zadržava voda, stvara se 
jedan mali fluidni kašasti sloj, tako da se i naj¬ 
manji teret iznad njega ne može zadržati već se 
kreće i kida. Ta vlastita težina rastresenog sloja, 
koji se nalazi iznad fliša, ne nailazi na dovoljno 
trenje, odnosno unutrašnji otpor i zato nastaju 
takve pojave. Znači da su kohezione sile mnogo sla¬ 
bije od sila adhezije. Sva ova klizišta nanose pri¬ 
lične štete i ona iz dana u dan postaju veća jer se 
i materijal pod uticajem vanjskih sila raspada i 
stvara uslove za ovakav način razaranja terena. 

Iz svega se vidi da su ove klizne pojave nastale 
zbog površinskih i podzemnih voda. Budući da 
proces zasićenja traje dugo, kretanje ovih masa 
dešava se u intervalima i neka mjesta u samom 
klizištu bivaju jače iskidane zbog toga što se voda 
u nekim dijelovima klizišta više zadrži i zasiti po¬ 
jedine dijelove klizišta. Geološki sastav terena, gdje 
se javljaju klizišta, povoljan je za zadržavanje 
vode, a samim tim i za stvaranje skliznog raskva- 
šenog dijela. Na nekim mjestima, na primjer u 
selu Dobroj Vodi, veliki dio vode nekontrolirano 
natapa teren jer mještani navodnjavaju svoje njive 
za vrijeme sušnih mjeseci. Slivanje vode sa kreč- 
njačkih padina, koje leže iznad nekih klizišta, pri¬ 
lično je obimno i zato je dosta teško regulirati pri¬ 
liv vode prema ovim lokalnostima gdje su izražena 
klizišta. 

Pojedini bujičasti potoci igraju također značaj¬ 
nu ulogu u aktiviranju ovih zona, jer oni svojim ra¬ 


dom podlogavaju strane raspadnutog sloja koji se 
ruše i tako se to navezuje i nastavlja po dužini či¬ 
tavog kliznog tijela. 

Pored vode glavna pokretačka snaga leži još 
i u osulinama i velikim otkinutim blokovima koji 
svojom težinom još više pritiskuju pojedine dije¬ 
love detritičnog sloja i potiskuju ga u pravcu gra¬ 
vitacionog kretanja niz padinu. 

Klizište Brkani 

Među veća klizišta navodimo ono koje se nalazi 
u selu Brkani i koje je udaljeno od glavnog puta 
za Ulcinj nekih 1000 metara. (Topografska skica 3). 
Njegov izgled je u obliku nekog ispupčenog jezika 
sa stepeničastom površinom koja je nastala zbog 
prebacivanja pojedinih masa odozgo prema dolje. 


15Om * 



SI. 4: Morfološki izgled klizišta u selu Brkani 



SI. 3: Topografska skica R 1 : 50.000 

Njegov izgled vidi se na skici 4. Ovo je tip detru- 
zivnog klizišta gdje kretanje masa započinje iz 
gornjih dijelova i nastavlja se prema padini. Samo 
klizište je u neposrednoj dislokacionoj liniji regi¬ 
onalnog tipa. 

Na ovom klizištu zapažena su tri jaka kretanja. 
Jedno se desilo prije 80 godina, zatim 1941. god., 
kada je teren skliznuo za 300 metara niz padinu, 
računajući odozgo prema vrhu kliznog jezika. Treći 
put kretanje se desilo 20. oktobra 1956. god. i ono 
je bilo najintenzivnije tako da je tom prilikom po¬ 
rušeno i zatrpano nekoliko seoskih kuća kao i neki 
voćnjaci koji su bili iznad pokrenutog zemljišta. 
(SI. 5.) 

Posljednje kretanje zbilo se u dva dana uz ve¬ 
liku tutnjavu kao i preturanje gornjih slojeva, tako 
da se danas na samom tijelu klizišta jasno razli¬ 
kuju strmi i zaravnjeni dijelovi. Masa koja se na 
ovom mjestu kreće nije podjednako debela i naj¬ 
veća njena debljina iznosi oko 30 m, dok su ostale 
dimenzije širina 100, dužina 200 metara što se vidi 
iz priložene skice (SI. br. 4.). Klizište se nalazi iznad 
eocensko-oligocenskog fliša koji pada u pravcu SI, 
pod uglom od 35°. U sastav fliša ulaze glinci, pje- 
ščari, laporci, lapori kao i manja sočiva brečastog 
numulitkog krečnjaka. Dio koji se kida sastavljen 
je od raznih krečnjačkih i dolomitskih osulina, ma¬ 
njih i većih blokova zemlje, komada pješčara, gline 
i raznih drugih odlomaka od stijena koje leže iznad 
samog klizišta. Kada različit materijal prožme vo¬ 
da, nastaje nejednako kvašenje i zato se one par¬ 
tije u kojima ima više glinovitog materijala pre¬ 
kidaju, jer se krečnjački blokovi uvaljani u takav 
materijal brzo odvoje od podloge i različito se 
ponašaju. 

Iznad klizišta nalazi se jedan veliki odron 
odakle je teren počeo da se odvaja. (Profil 6). 


Odron iznad klizišta iznosi cca 100 metara i 
predstavlja glavnu uzdužnu pukotinu odakle je po¬ 
čelo prvo kretanje gornjih partija. U tom kretanju 
gornji higroskopni sloj je u sebi formirao i neko¬ 
liko lokvi gdje se sakuplja voda koja pothranjuje 
i dalje podstiče mase na klizanje. Veoma veliko 



SI. 5: Zatrpana kuća zbog nadolaska kliznog sloja 



1. Srednje trijaski ubrani krečnjak 4. Eocensko-oligocenski fliš 

2. Melafiri 5. Heterogeni sloj 

3. Ladinsko-karnijski krečnjak -Klizište pre glavnog odrona 

SI. 6: Poprečni geološki profil klizišta Brkani 

opterećenje na gornji sloj dolazi od necementiranih 
osulina i nagomilanog kamenja koje se stalno kida 
sa strmih krečnjačkih padina planine Lisinja. Ve¬ 
like mase materijala ispiru se s ekshumiranog re¬ 
ljefa gornjih krečnjačkih zona i talože niz pojedine 
vododerine i blaže uvale na terenu. 

Ispod gornjih rastresitih dijelova u samom kli¬ 
znom tijelu može se naći pojas koji je manje zasi¬ 
ćen i sporije se kreće zbog nekog otpornijeg dijela 
koji se odupire gornjim otkinutim slojevima i zato 
na ovom klizištu imamo dijelova sa većim i manjim 
ispupčenjem. 

Važno je napomenuti da su se poslije skli- 
zanja terena pravci podzemnih voda izmijenili te¬ 
žeći da zadobiju isti smjer. U tom traženju starih 
pravaca voda ponovo aktivira i kreće nove dijelove 
unutar ovog kliznog tijela. Kod ovog klizišta ne¬ 
mamo fiksnu kliznu površinu, jer sastav terena 
ne dozvoljava njeno formiranje zbog čega imamo 
nepravilno izražena manja i veća ispupčenja. Do¬ 
biva se utisak da je podzemni reljef tj. klizna zona 
blago zatalasana što je posljedica geološkog sastava 
terena .Kada prevladava pješčarski sloj, onda on 
zadržava gornji pokrenuti dio. Zato iznad takvog 
sloja imamo najveća ispupčenja, dok se iznad gli- 
novitog-laporovitih partija stvaraju udubljenja, jer 
se tu kretanja obavljaju lakše i jednostavnije. 

Pored glavne pukotine, koja se jasno vidi, po¬ 
stoji i niz poprečnih i uzdužnih koje su iskidale 
čitavu ovu masu. Sa strane klizišta tj. duž bokova 
kliznog jezika, vide se linije kontakta otkinutog 
sa nepokrenutim dijelom. Okolo klizišta, kao što 
se iz priložene skice vidi, nalazi se nekoliko ma¬ 
njih izvora koji konstantno natapaju taj dio ,a je¬ 
dan mali izvor nalazi se na samom vrhu kliznog 
jezika. 

Kako isto klizište nema oslonca u svojoj nožici, 
ono će se i dalje kretati, a čitava klizna masa ori¬ 
jentirana je prema jednoj većoj jaruzi koja je 
uslovljena jednim flišnim mikro-oblikom. U po¬ 
gledu njegove aktivnosti čitavo tijelo klizišta može 
se podijeliti na dva dijela: gornji dio koji je vrlo 
aktivan i srednji dio u kome je najveća debljina 
pokrenutog sloja. Sudeći po izgledu ova dva dijela, 
može se reći da će središte klizišta ubuduće biti 
mnogo aktivnije s obzirom na veliku debljinu po¬ 
krenutog dijela kao i vodu koja se nalazi iznad 
njega i koja stalno pospješuje njegov hod. Ovo je 
tip detruzivnog klizišta, i kada naprezanje zbog 
vlastite težine nadvlada unutrašnje prepreke, onda 
masa počinje da klizi. Česte šupljine u masi pred¬ 
stavljaju neku vrstu kapilarnih cijevi u kojima se 
voda kreće pod uticajem kapilarnih sila u smjeru 
suprotnom gravitaciji. Na taj način se vrši proži¬ 
manje i kada raskvašenost dostigne granicu teku¬ 
ćine, tada se zemlja počne slivati kao kaša. 

Proslojci pješčara služe kao provodnici vode 
prema donjim partijama, tako da voda uništava 
koheziju u dubljim dijelovima .Sudeći po geolo¬ 
škom sastavu tla, pružanju slojeva kao i njihovom 
padu, ovdje ne bi trebalo očekivati nikakva klizi¬ 
šta, ali mnogi već navedeni elementi doprinose 


stvaranju nestabilnih zona. Slojevi fliša često su 
terminalno povijeni i na tim povoljnim dijelovima, 
kada se nagomila više materijala dolazi do kidanja 
onih partija koje su povijene zbog tereta krečnjač¬ 
kih blokova i drugog. 

S obzirom na nereguliranost podzemne vode 
predviđa se i dalje kretanje ovog dijela, ali podu¬ 
zimanjem nekih asanacionih mjera, o kojima će 
biti kasnije riječi, ono bi se moglo donekle umiriti. 

Klizište Mahala-Lisice 

Ispod krečnjačkih padina planine Lisinja na¬ 
lazi se jedno stabilizirano klizište, dosta veliko i 
po dužini i po širini. Njegov položaj vidi se na to¬ 
pografskoj skici br. 3. Ovo klizište ima ugnuti 
oblik i neosjetno prelazi u donju blagu padinu te¬ 
rena. Zahvaljujući dosta velikoj vegetaciji, ono je 
za sada u fazi mirovanja i dalje stabilizacije. 

Na ovom mjestu zapažena su prije mnogo go¬ 
dina otkidanja koja pamte stariji ljudi iz ovog za- 
seoka, jer su ona bila snažna i čitav ovaj dio od 
svog matičnog mjesta spustio se za nekih 700 me¬ 
tara niz strmu padinu. Na njemu su se nekada na¬ 
lazile seoske kuće koje su tom prilikom porušene, 
tako da se na ovom ugroženom dijelu nisu više ni 
gradile. Interesantno je da je prije jakog odronja¬ 
vanja vrelo Škurta izbijalo na većoj visini tj. lijevo 
od sadašnjeg mjesta izbijanja. Poslije otkidanja 
nivo izdani se spustio i voda je prokrčila sebi put 
kroz nanos. Voda je stalno kvasila kontakt fliša 
i gornjeg raspadnutog materijala i zato je ovdje 
došlo do jakog kidanja. Iznad ovog klizišta jasno 
se ocrtavaju dva velika odrona i to jedan na kon¬ 
taktu navučenog mezozoika i fliša, a drugi na kon¬ 
taktu dobro cementiranih breča s osulinama i izmi¬ 
ješanim heterogenim materijalom. Granica pokre¬ 
nutog dijela sa gornje i lijeve strane je dobro izra¬ 
žena, dok je u pravcu sjeverozapada kamuflirana 
osulinskim materijalom koji se nastavlja padinama 
planina Lisinja. Ovo klizište je prilično debelo i u 
srednjem dijelu iznosi oko 30 metara debljine. Iz¬ 
gled mu je u vidu trokuta čiji je vrh orijentiran 
prema padini. 

Ogroman kompleks rastresitog materijala kao i 
urnijski blokovi stvaraju deponiju, tako da čitavi 
novoformirani dio predstavlja vrlo labilno i osje¬ 
tljivo područje. Kao i kod prethodnog klizišta 
glavna pokretačka snaga je veliki priliv nereguli¬ 
ranih podzemnih voda koje se jednim dijelom gube 
kroz rastresiti pokrivač, dolaze do kontakta sa po- 
dinskim stijenama i izazivaju nestabilnost padine. 
Kada bi regulirali ovu izvornu zonu, koja se nalazi 
na početku samog klizišta, a na kontaktu eocen- 
skog fliša sa krečnjacima srednjeg trijasa, onda bi 
ovaj dio mogao biti pošteđen od daljih kidanja iako 
priliv osulina stvara stalnu opasnost od mobilnosti 
ovog dijela (Profil 7). 

Mjere, koje bi se sprovele u smislu stabilizacije 
klizišta, bile bi vrlo korisne jer se ono trenutno 
nalazi u ravnoteži, ali izvorske vode mogu ponovo 
uznemiriti ovaj dio. 

Niže od ovog klizišta, na putu koji vodi za Ul- 
cinj, u selu Dobroj Vodi, nalazi se jedno malo kli¬ 
zište koje ugrožava na odstojanju od 100 m put 
Bar—Ulcinj. (Topografska skica br. 3). Ono se na¬ 
lazi na jednoj jaruzi i na tijelu klizišta vidi se bez¬ 
broj manjih i većih pukotina poprečnog i uzdužnog 
pravca. Katkada njihova širina iznosi do 0,80 cm 
i one su u fazi još daljeg širenja, jer preko klizišta 
prolazi kanal za navodnjavanje seoskih njiva. 

Ovo klizište delapsivnog je tipa jer je njegovo 
aktiviranje u najvećem dijelu počelo u nožici. Voda 
je natopila gornji rastrešeni humusni sloj i s obzi¬ 
rom da je on sklon bubrenju, jer u sebi ima organ- 


pojave sekundarno ubrani u veće i manje prije¬ 
voje, tako da se u jaružaštim dijelovima nalazi naj¬ 
više naknadno nakupljenog matrijala kao što su 
odlomci od krečnjaka, pješčara, glina, laporaca i 
drugog. 

Na isturenim dijelovima do jaruga nanos je 
manji i zato je taj dio mirniji i na njemu nema 
pukotina koje su uočljive na površini. U ostalim 
dijelovima nalazi se veći broj različito orijentiranih 
pukotina po kojima se vrši odronjavanje detritič- 
nog sloja. 

Osnovne stijene fliša sastavljene su pretežno od 
glinaca plave i zelene boje, zatim laporaca, pje- 



ski materijal, uslovi za kidanje su sasvim povoljni. 
Njegova dužina iznosi oko 100 m, a širina na gor¬ 
njem dijelu oko 80 m. Gornja granica ide pored 
seoskog puta, zatim izbija na cestu i ide prema 
donjem dijelu jaruge paralelno sa njenom osi. Spri¬ 
ječiti ovaj dio od daljeg kliženja bilo bi moguće, 
kada bi regulirali dotok vode koji aktivira gornji 
humusni sloj iznad glinovito-laporovitih slojeva 
eocenskog oligocenskog fliša. 

Klizište Ratac 

U blizini Novog Bara na putu prema Sutomoru 
nalazi se jedno veće klizište sastavljeno od četiri 
manja klizna tijela koja su rastavljena manjim ne¬ 
pokrenutim dijelovima. Ono je posljednjih godina 
još više aktivirano zbog građevinskih radova koji 
su zasjekli pojedine partije u neposrednoj blizini 
istog. Klizište je relativno plitko, ali dio sklon 
kidanju nije uvijek svuda iste debljine s obzirom 
da su i padinski slojevi na kojima se nalaze ove 


ščara, sitnog i krupnog zrna kao i manjih proslo- 
jaka. Iznad ovih sedimenata nalaze se slojevi kreč¬ 
njaka koji se kidaju, zatim zagnjuruju i zadržavaju 
iznad fliša, tako da se oko njih nakupi raspadnuti 
materijal koji te blokove obavije u vidu nekog 
prstena što u trenutku priliva veće količine povr¬ 
šinske vode stvara idealnu mogućnost kretanja 
ovakih izolovanih krečnjačkih blokova i odlomaka 
Takve partije se teško sprečavaju od kidanja, jer 
otkinuto kamenje pomiješano sa raspadnutim ma¬ 
terijalom u raznim proporcijama različitog je stup¬ 
nja povezanosti i zato je ovakav izmiješan materi¬ 
jal nestabilan. 

Klizište se pruža duž same obale i blizina mora 
utiče negativno na njegovu stabilnost. Ono je rela¬ 
tivno plitko i ne prelazi debljinu više od 7 metara 
Potresi koji su izazvani saobraćajem također utiču 
na stabilnost ovih partija. Slojevi u podini mahom 
padaju u pravcu SI i njihov se pad vidi pred 
same obale dok gornji rastresiti sloj leži diskor- 

dantno iznad stijena fundamenta (SI. 8). Na ovom 
kliznom žarištu mogu se razlikovati četiri dijela. 
Prvi dio, dug oko 100 m, nalazi se ispod tunela na 
nekih 50 metara od njega. Tu cesta malo krivuda, 
ali ovdje nema nekih većih opasnosti od jačeg ki- 



Sl. 8: Odnos jliša i rastresitog sloja 


danja. Drugi dio je dugačak oko 60 metara i nalazi 
se na jednoj jaruzi gdje je izraženo najveće kreta¬ 
nje. Tu je napravljena jedna duboka drenaža sa 
jednim betonskim zidom koji je fundiran na armi- 
rano-betonskim šipovima i tako je zadržao ovaj dio 
od daljeg kretanja. 

U pravcu Bara nalaze se još dva manja dijela 
od kojih jedan iznosi 200 metara i dostiže skoro do 
prvih maslina prema Topolici. More svojom raza- 
račkom snagom podstiče skidanje gornjih partija, 
jer se gornji sloj na velikom dijelu spušta skoro do 
razine mora, tako da te slojeve voda podlokava i 
zatim ih ruši: Odnos ova dva sloja vidi se na po¬ 
prečnom profilu kroz ovo klizište. (Profil 9). 

Na ovom klizištu kretanje je započelo mahom iz 
donjih partija, jer je i rad morske vode doprineo 
kidanju nekih dijelova. Granica pokretnutog dijela 
ide iznad ceste, zatim prati željezničku prugu i za¬ 
vršava se skoro u neposrednoj blizini ulaza u novi 
tunel Ratec. Površinsko vada ovdje vrlo brzo pro¬ 
dre u dubinu rastresitog sloja, jer su iznad želje¬ 
zničke pruge slojevi fliša otkriveni i oni brzo spro¬ 
vedu vodu prema donjim dijelovima i tako zapo¬ 
činje aktiviranje gornjih masa. 

U blizini starog Bara u selu Velembusima na¬ 
lazi se jedna manja klizna pojava koja se po svojim 
karakteristikama približava prethodno opisanoj 
samo što je malog obima i što je debljina pokrenu¬ 
tog dijela sasvim neznatna. Jedno veće klizište na¬ 
lazi se u selu Sustašima na putu za Virpazar (To¬ 
pografska skica 9). To je jedna veća partija raspad¬ 
nutog i nanosnog materijala koji se nalazi iznad 
slojeva srednjeg trijasa. Podinu ovih slojeva čine 
glinci, pješčari, škriljci, bituminozni krečnjaci, rož- 
naci sa bentonitom i druge stijene. Iznad samog 
puta nataložen je veliki nanos s otpacima od bento- 
nitskih glina tako da te dvije različite komponente 



Legenda: 

1. Karniski krečnjak i rožnac 

2. Fliš glinac i peščar sa kalcitom 

3. Tamni krečnjak neodređene starosti 

4. Rastresiti sloj 

a) Željeznička pruga b) Automobilski put 
SI. 9: Poprečni geološki profil kroz klizište Ratac 








Br. 10. god. XV-1963 


Đerković: Nekoliko klizišta 


359 


u pokrenutom dijelu različito se ponašaju. Otki- 
danju ovih dijelova doprinio je i poprečni potok 
koji za vrijeme većih padavina vlaži na nekim mje¬ 
stima kontakte podinskih stijena i tako dolazi do 
potiskivanja puta i deformacije ovog terena. 



Debljina pokrenutog dijela iznosi do 14 metara 
dok se širina pokrenutog kompleksa kreće od 150 
—200 m. Veliki broj poprečnih i uzdužnih pukotina 
nagovještava mogućnost ponovnog kretanja ovog 
dijela. Klizište u selu Sustašima slično je ostalima 
po mehanizmu kretanja, jedino što ovo pripada slo¬ 
jevima drugih geoloških formacija. 

Na putu od Budve prema Cetinju nalaze se ma¬ 
nje pojave kidanja slojeva koje su mjestimično 
ugrozile automobilski put. To su pojave koje su ve¬ 
zane za flišne slojeve srednjeg trijasa i globotrun- 
kanske krede. To je obično otkidanje nastalo zbog 
većeg nagomilavanja breča, osulina i raznog ka¬ 
menja koje svojom težinom pritiskuje podinske slo¬ 
jeve i istovremeno ih kida. Podzemna voda i ovdje 
igra važnu ulogu u kvašenju flišnih slojeva i zato 
se stvara idealna površina za kidanje gornjih slo¬ 
jeva koji leže iznad raskvašenih glinovito-laporo- 
vitih partija. Na priloženoj skici vidi se da slojevi 
imaju pad u pravcu suprotnog otkidanja, ali je 
podzemna voda jedan dio toliko raskvasila da se 
on po jednoj liniji otkinuo i skliznuo niz prirodni 
nagih padine. 



SI. 11: Otkidanje slojeva zbog raskvašenosti 


Ovakve pojave kidanja nalaze se iznad Grbalj- 
skog polja i one su potpomognute još i sa velikim 
blokovima koji svojom težinom još više pomažu 
njihovo otkidanje. 

Klizište Baline 

Nedaleko od Virpazara u selu Brčeli (Baline), 
na novom automobilskom putu Titograd—Petrovac 
na Moru, nalazi se jedno klizno žarište koje ugro¬ 
žava spomenuti put. To su po prostranstvu manja 
klizna tijela debljine do 7 metara na pojedinim 
mjestima. U mehanizmu i uzrocima kidanja ovih 
partija nema ništa osobito što bi ih izdvajalo od 
ostalih prethodno opisanih. Naprotiv, sve ove po¬ 
jave imaju zajedničke i skoro istovjetne karakteri¬ 
stike. Kidanja su vezana za slojeve fliša koji pa¬ 
daju u pravcu SI dok gornji sloj pada u suprot¬ 
nom pravcu. Po geološkoj starosti ovi slojevi pri¬ 
padaju anizijskom katu koji je ovdje razvijen u 
različitim facijama. U sastav slojeva iznad kojih su 
razvijene klizne pojave učestvuju raznobojni gli- 
nci, glineni škriljci, pješčari, kvrgavi krečnjaci, 
laporci, a iznad se nalazi rastresiti dio sastavljen 
od manjih i većih komada nabrojanih stijena iz¬ 
miješan sa humusom i raznim drugim organskim 
ostacima. 

S obzirom na važnost održavanja puta istražno 
poduzeće iz Titograda izvelo je 13 plitkih bušotina 
u kliznim dijelovima. Gornji dijelovi puta nisu de¬ 
formirani, jer se oni oslanjaju na slojeve podine 
čiji je pad ka SI, dok je donji dio trupa deformiran 
zato što su njegove potporne nožice bile utemeljene 
u nanosnom rastresitom sloju (SI. 12). 



SI. 12: Deformirani put u selu Brčali (Baline) 


Bušenje, koje je provedeno na ovom dijelu, po¬ 
tvrdilo je prvi terenski dojam o uzrocima kidanja i 
deformiranja puta. Iznad čitavog ovog dijela nala¬ 
ze se manji prolazi vode koja se cijedi na kontaktu 
kvrgavih krečnjaka sa glinovitolaporovitim sloje¬ 
vima. Voda zatim kvasi i razbija vezivni materijal 
između podine i detritičnog sloja. Dolazi do stvara¬ 
nja pukotina i prebacivanja jednih dijelova preko 
drugih u pravcu padine i na taj način nastaje de¬ 
formiranje puta. 

Da bi spriječio uticaj površinske vode na još in¬ 
tenzivnije otkidanje, napravljeni su neki odvodni 
kanali, ali su oni plitki i ne zahvataju najglavnije 
mjesto gdje leži osnovni uzročnik tim pojavama. 

Ovde imamo 4 klizna tijela koja su raspoređena 
paralelno putu u jednom pravcu na rastojanju od 
500 metara, a razdvojena su manjim dijelovima u 
vidu bregova koji se ne kreću. Uostalom prirodno 
je da voda najviše kvasi jaružaste dijelove, jer se 
ona cijedi prema osi jaruge gdje je i debljina ras¬ 
tresitog sloja najveća. Oblik ovih kliznih tijela je 
u vidu nepravilnog jezika i njegov izgled zavisi od 
izgleda same jaruge. Površina im iznosi od 300 m 2 
do 700 m 2 . 

Jedan od priloženih geoloških profila koje je za 
potrebe istražnog poduzeća Titograd uradio geolog 
M. Perović, jasno pokazuje da je dušotina B-5 u 
trećem klizištu na donjoj strani išla do 3,60 metara 
u rastresiti sloj koji se uglavnom kida i ide niz 
padinu. Druga bušotina je izbušena na gornjoj 
strani na četvrtom klizištu, kota 276,70 metara. I 
ova bušotina B-12 napustila je odmah slojeve fliša, 
jer nanosni sloj tu nije razvijen, zato ni put na tom 
mjestu nije deformiran. 

Na priloženom geološkom profilu jasno se vidi 
da donja nožica puta leži u rastresitom sloju zbog 
čega se, nemajući dobar oslonac, ruši (SI. 13). 

S* 



Legenda: 

1. Kvrgavi krečnjak 

2. Rastresiti sloj 

3. Aniziski fliš 

4. Konglomerat 

■ Nožica puta u rastresitom sloju 
SI. 13: Poprečni geološki profil klizišta Baline 

Iz profila kao i profila bušotina jasno se vidi 
uzrok kretanja i kidanja gornjih dijelova terena na 
rajonu sela Brčeli. Postavljeni drveni šipovi povi- 
jeni su do osnovnih stijena podine i dalja kidanja 
na tom mjestu spriječena su, jer je momenat tre¬ 
nja zadovoljio i nadjačao sile gornjih dijelova. Na 
profilima bušotina 5 i 12 (SI. 14) najbolje se vidi 
odnos slojeva koji su doveli do deformiranja puta. 


Razaranje puta na ovom dijelu nastaje još i 
zbog smanjenja moći nošenja podloge zbog bubre¬ 
nja jer gline i glinci imaju veliki kapacitet apsor¬ 
pcije, skoro više nego 50°/o od svoje zapremine i 
onda nastaje veliko širenje tih dijelova, a samim 
tim dolazi i do deformacije puta. 

SI. 14a: Geološki profil bušotine B-5 

6SOLOŠK/ PROF/L BUŠOT/A/Č g 12 



Mjere osiguranja klizišta 

Da bi se postigla veća sigurnost svih ovih klizi¬ 
šta o kojima je bilo riječi, trebalo bi spriječiti kva¬ 
šenje klizišta i po mogućnosti zatvoriti zjapeće 
pukotine da ne bi voda ponirala u dubinu. Spreča¬ 
vanjem dotoka vode povećalo bi se prirodno trenje 
unutar pokrenutog dijela klizišta. Za postizanje 
ravnotežnog stanja treLalo bi skinuti na nekim 
mjestima veliki dio zemlje, kako bi se izvršilo umi¬ 
renje slojeva. Ta geostatička ravnoteža može se pri¬ 
mjenjivati na svakom od ovih klizišta, ali je to po- 
zano sa nizom materijalnih i tehničkih problema. 

U pogledu sprečavanja daljih kretanja trebalo 
bi napraviti veći broj kaskada od kamena. Na taj 
način bi se usporilo vertikalno djelovanje površin¬ 
ske vode. Kopanjem drenažnih kanala do 0,50 me¬ 
tara obodom klizišta na nepokrenutom dijelu spri¬ 
ječio bi se dotok vode. Pojedine lokve i rupe, u ko¬ 
jima se zadržava voda, trebalo bi zatrpati. Sve ove 
mjere išle bi u prilog prirodnoj stabilizaciji masa. 
Drenažne mjere moraju biti detaljno prostudirane 
kako bi se sa njihovim postavljanjem spriječilo 
dalje aktiviranje klizišta. U smislu asanacije poje¬ 
dinih klizišta trebalo bi provesti slijedeće: reguli¬ 
rati površinsko oticanje vode, odvesti vodu iz for¬ 
miranih lokvi, regulirati podzemnu vodu, iskopati 
drenažne kanale, razbiti krečnjačke blokove, koji 
terete podinu, spriječiti navodnjavanje njiva koje 
se nalaze na klizištu, isterasirati klizišta i izvršiti 
pošumljavanje ugroženih dijelova kako bi biljke 
svojim korijenom armirale teren. Spomenute mjere 
mnogo bi doprinijele stabilizaciji ovih dijelova, a 
njihov izbor za pojedina klizišta zavisio bi od kon¬ 
kretne situacije kako bi se svakom pojedinom mje¬ 
rom postigao najbolji rezultat i cilj. 

ODREĐIVANJE KOEFICIJENTA FILTRACIJE (DARCY) 

U STIJENSKOJ MASI 

Ing. Petar Anagnosti i Ing. Vladimir Radukić, Beograd 


1. Uvod 

Porozna sredina obično se smatra da predstavlja 
tijelo koje sadrži pore — prazne prostore, šupljine 
koje su raspoređene u tijelu. Izuzetno male šuplji¬ 
ne su molekularne šupljine, a veliki prazni prostori 
su kaverne. Pore su prema tome prazni međupro¬ 
stori u tijelu, a po veličini nalaze se između ka¬ 
verni i molekularnih šupljina. Pore mogu, ali ne 
moraju da su povezane, a kretanje vode u porama 
odvija se samo u onom dijelu tijela gdje su pore 
povezane tj. u efektivnoj poroznoj zapremini tijela. 

Prirodni materijali koji se mogu ocijeniti kao 
porozne sredine su pijesak, šljunak, glina, porozne 
stijene, ispucale stijene itd. 

Karakter pora u tijelu može biti veoma različit, 
kako po njihovom obliku, tako i po rasporedu u 
tijelu. Iz tih razloga svi pokušaji da se postave 
hidraulički zakoni kretanja vode u svakom pornom 
kanaliću nisu donijeli praktičan rezultat. Kao naj¬ 
pogodnija shema za opisivanje pojava pri kretanju 
vode (fluida, tekućine) kroz porozne sredine koristi 
se Darsyjev zakon filtracije po kome se za kruto 
porozno tijelo i nestlačivu tekućinu hidraulički pri¬ 
tisak (p) u tekućini vlada po zakonu A p = 0 gdje 
je A Laplasov operator. 

Primjena Darsyjevog zakona omogućava da se 
premaše teškoće u postavljanju zakona kretanja 
tekućine u pojedinim pornim šupljinama, jer se ci¬ 
jela pojava promatra u ukupnom efektu (rezultatu). 
Granice primijenljivosti Darsyjevog zakona istra¬ 
živane su u smislu nalaženja kriterija odnosno di¬ 
japazona Rejnoldsovog broja koji bi odgovarao kre¬ 
tanju tekućine u poroznom tijelu prema Darsyje- 
vom zakonu. Zbog neodređenosti geometrijskih 
elemenata pora, ova istraživanja nisu dala jasnu 
veličinu Rejnoldsovog broja, iako je konstatirano 
da primjenljivost Darsyjevog zakona prestaje pri 
određenoj brzini filtracije, koja je generalno uzevšj 
manja od one, koja bi se izračunala za porozno ti¬ 
jelo od pravolinijskih cijevčica ekvivalentne za- 
premine šupljina. 

Odstupanja od Darsyjevog zakona javljaju se 
takođe zbog molekularnih efekata u zavisnosti od 
pritiska (gradijenta pritiska) u tekućini i trajanja 
filtracije, zbog elektro-kemijskih pojava i dr. Sve 
ove pojave uglavnom su izučavane s kvalitativne 
strane i nisu u dovoljnoj mjeri generalizirane. 

Sa svim naprijed opisanim ograničenjima Da- 
rsyjev zakon i teorija filtracije kroz porozne sre¬ 
dine danas se široko primjenjuju za inženjerske 
proračune kretanja vode u temeljima objekata. Po¬ 
stoje razne terenske i laboratorijske metode za 
utvrđivanje koeficijenta filtracije koji je esenci¬ 
jalni parametar za izračunavanje količine filtracije 
po Darsyjevom zakonu. 


Terenske metode određivanja propusnosti neke 
prirodne sredine takođe se razlikuju među sobom 
i prilagođene su s jedne strane tehničko-ekonom- 
skim mogućnostima izvođenja, a s druge strane 
vrstom materijala i drugim uslovima u kojima se 
ispitivanje obavlja. Ipak se mogu označiti dva os¬ 
novna načina ispitivanja: 

1. Ispitivanje karakteristike propusnosti većeg 
ograničenog područja jednovremenim tlačenjem ili 
izvlačenjem vode iz sredine i registriranjem pro¬ 
mjena u nivou (pritisku) podzemne vode i količina 
filtracije koje ove promjene izazivaju. Ovakvo 
grupno ispitivanje daje prosječnu karakteristiku 
propusnosti sredine i po pravilu zahtijeva velika 
sredstva za izvršenje. 

2. Ispitivanje karakteristike propustijivosti na 
pojedinim tačkama (linijama) tlačenjem ili izvlače¬ 
njem vode iz sredine na jednom ograničenom mje¬ 
stu i registriranjem promjene u količini filtracije 
u zavisnosti od primjenjenog pritiska. Ovako poje¬ 
dinačno ispitivanje daje podatke o propusnosti za 
pojedine tačke odnosno zone, s tim da ostaje otvo¬ 
reno pitanje njihovog međusobnog uticaja pri ne¬ 
homogenom sastavu sredine. Ova su ispitivanja 
najčešće u primjeni zbog relativno lakog postupka 
i znatno manje potrebe u angažiranju sredstava za 
njohovo izvršenje, u odnosu na prvi način ispiti¬ 
vanja. 

Propusnost stijenskih masa najčešće se ispituje 
u sondažnim geološkim bušotinama tlačenjem vode 
pod pritiskom u cijelu bušotinu ili samo u poje¬ 
dine etaže. Pri tom se registrira pritisak, količina 
vode koja se tlači, a iz podataka pri geološkom bu¬ 
šenju poznati su i drugi podaci o sastavu sredine- 
gdje se ispituje, nivo podzemne vode itd. Kad se 
imaju naprijed navedeni elementi, ostaje da se od¬ 
redi koeficijent propusnosti u Darsyjevom zakonu 
filtracije. Za određivanje ovog koeficijenta treba 
definirati računsku shemu kojom se određuje za¬ 
visnost pritiska i količine vode koja se pri tome 
tlači u bušotinu. Ta zavisnost sadrži i koeficijent 
filtracije sredine u koju se voda tlači. S obzirom 
na teškoću u postavljanju rigoroznih graničnih us- 
lova problema, a koji određuju rješenje, pribjegava 
se određenim aproksimacijama teorijske ili semi- 
empirijske prirode. 

Od raznih metoda proračuna koeficijenta fil¬ 
tracije (k) opisat će se dvije metode koje se u nas 
najčešće primjenjuju i predložit će se modifikacija 
jedne od iznijetih metoda kojom se omogućuje brži 
postupak proračunavan ja koeficijenta filtracije uz 
očuvanje tačnosti koja je za ove proračune do¬ 
voljna. 

2. Metoda USER 


Prvo će se prikazati metoda opisana u publika¬ 
ciji Earth Manual 1951. god. u izdanju Bureau of 
Reclamation USA, gdje međutim nije data nikakva 
referenca o načinu na koji su izrazi izvedeni. Od 
interesa je također istaći da naredna izdanja Earth 
Manual-a nisu sadržala tu metodu, niti je bila data 
neka druga koja bi odgovarala ovom slučaju ispiti¬ 
vanja propusnosti. 

Po toj metodi razdvajaju se tri zone u stijenskoj 
masi iznad nepropusnog horizonta i to zona (III) 
ispod nivoa podzemne vode, zona (II) kapilarnog 
izdizanja i zona iznad nje (I). 

Prema položaju etaže koja se ispituje date su 
slijedeće formule za proračunavanje koeficijenta 
filtracije: 

Za etažu ispitivanja u zoni I 


16,80 • 10* Q 
c u • r • H 


2,1 


Za etažu ispitivanja u zoni II 


K n = 


16,80 2 Q 

(C B + 4) • r • (T u + H —A) 


2,2 


Za etažu ispitivanja u zoni III 

16,80 X 1(T 4 • Q 

K Iir =- 

(C s + 4) • r • H 


2,3 


Uz uslove A 10. r i Q a. 1830 



SI: Shema ispitivanja propusnosti 

Veličine koje se nalaze u prednjim formulama 
određuju se terenskim uslovima predstavljenim na 
karakterističnoj shemi ispitivanja i datim dijagra¬ 
mima. 

2.2. Usvojene oznake 


D — dubina bušotine (m r ) 

U — dubina nivoa podzemne vode (m') 

S — visina podzemne vode iznad nepropusne pod¬ 
loge (m') 

A — visina etaže (m') 
r — polumjer presjeka bušotine (m') 
a — površina ispitivane etaže = 2r;t A + r 2 jt (m 2 ) 
h x — pritisak vodenog stupa ispod manometra (m') 
h 2 — pritisak vodenog stupa čitan na manometru 
(m') 

L — gubitak pritiska zbog trenja u cijevima (m') 
H — ukupni pritisak H = h x + h 2 — L (m') 

T u — U — D + H (m') 

Q — protok pri ispitivanju »propusnost« (l/min) 

K — koeficijenat propusnosti (cm/sec) 

2.3. Proračun 
Odrede se odnosi: 

t = -H- X 100% 

T 

A u 

T 

x u 

A 

na dijagramu 2 4 /i se vidi kojoj zoni pripada ispi¬ 
tivana stijena i prema tome se računaju koefici¬ 
jenti K. 

3. Metoda J. Mandela 

U radu »Note sur le calcul des infiltrations« 
objavljenom u Annales des Ponts et chausese-Ju- 
illet 1939. J. Mandel je postavio osnove za korište¬ 
nje ispitivanja apsorpcije vode u terenu prema me¬ 
todi M. Lefranca (Genie Civil 1937). 



-— Tu / A 

SI. 2: Dijagram razgraničenja zona I i II 


Pretpostavljajući da se za riješen je problema 
može primeniti Darsyjev zakon filtracije i koristeći 
analogiju sa elektrostatičkim poljem čiji potencijal 
linearno pada s rastojanjem od izvora, Mandel je 
pretpostavio da se potencijal P, koji odgovara hi- 
drostatičkom pritisku u fluidu pri filtracionom kre¬ 
tanju kroz poroznu sredinu, nalazi raspoređen po 
površini elipsoida čija je jednadžba: 

— X — + y2 — + - 22 - == 1 3,1 

a 2 + l b 2 + X c 2 + X 

gdje je X promjenljivi parametar te je P = P (?i). 
Familija homofokalnih elipsoida čini polje ekvipo- 
tencijalnih površina. 

Pretpostavljajući važnost Darsyjevog zakona i 
nestlačivost fluida (konzervativnost fluksa) poten¬ 
cijal P mora da zadovolji Laplasovu jednadžbu 
A P = 0 3.2 

A = ( — + — + -^-). 

\ đx 2 đ y 2 d z~ I 
Usvajajući da je m ukupna masa, koja prouzro¬ 
kuje potencijalno polje, može se dobiti integralni 
oblik jednadžbe 3.2 na površini 3.1 i to u obliku 


P = 


m f d l 

2 J V(a*'+M (b 2 + l) (c 2 + Jt) 

i 


3.3 


ako među elipsoidima odaberemo onaj kod koga je 
C = 0 prednji integral dobij a oblik: 


P 


rn r°° _ dl _ 

2 J V (a* + D (b* + 1)1 

x 


3.4 


koji se može riješiti u kvadraturama u specijalnim 
slučajevima od kojih će se jedan kasnije iskoristiti. 



SI. 3: Dijagram koeficijenta Cu za etaže u zoni I 


Masa koja prouzrokuje potencijalno polje može 
se izraziti preko 

m = C • P 0 3.5 

gdje je C — kapacitet provodnika. 

Protok (fluks) kroz proizvoljnu zatvorenu povr¬ 
šinu izražen je Gausovim izrazom: 

4 jt m = 4 jt CP 0 3.6 

Odnosno možemo usvojiti da je 
Q 

— = 4 jt CP 0 3.7 

K 

pri čemu se K (koeficijenat propusnosti) može 
odrediti iz jednadžbe 3.7 ako se zna kapacitet pro¬ 
vodnika C i razlika pritiska u beskonačnosti i na 
površini kroz koju se ostvaruje protok Q. 


Kapacitet provodnika određuje se iz jednadžbe 

3.4 i 3.5 tj. C = —. 

Po 



SI. 4: Dijagram koeficijenta Cs za etaže 
u zonama II i III 


Ako pođemo od izraza 3.1 za slučaj da je a = 0; 
b = 0 i c = f, elipsoid se reducira na rotacioni 
c — V f 2 2a ovaj slučaj integral 3.4 se može 
elipsoid oko OZ osi sa poluosima b' = a' = V l i 
izračunati u kvadraturama tako da je: 


m c + f 

1 n 

2 f c' — f 


3.8 


prema tome: 



gdje je: 

c — velika poluos 
a — mala poluos 

f— polovina žarišnog odstojanja f = \/ c 2 — a- 
Za slučaj buštine dužine A i promjera d mo¬ 
žemo jednadžbu 3.9 transformirati u oblik 


pa je: 

Prednji izraz koristi se za određivanje koefici¬ 
jenta filtracije i obično se preporučuje u hidro- 
geološkoj literaturi. 

Treba odmah napomenuti da se izraz 3.11 može 
primijeniti samo u slučajevima kad se ispituje dio 
bušotine »dovoljno udaljen« i od nepropusnog 
horizonta. 

U istom radu J. Mandela opisano je da u slu¬ 
čaju postojanja nepropusnog horizonta na dubini 
D 1 ispod »etaže« bušotine, koja se ispituje, kapaci¬ 
tet se izražava preko izraza: 



gdje je C određeno izrazom ... 3.10. 

Za slučaj da je »etaža« bušotine koja se ispituje 
na rastojanju D od površine terena, onda se kapa¬ 
citet izražava preko izraza: 


m C 2 D 

pri ovome još uvijek D x i D moraju biti »dovoljno 
veliki« u odnosu na dužinu etaže koja se ispituje. 


4. Pojednostavljena metoda 

Prilikom korišćenja izraza iz metoda USBR 
konstatirali smo da izvjesni parametri imaju rela¬ 
tivno mali uticaj, a uvođenje svih članova u na¬ 
prijed navedene izraze znatno otežava i komplicira 
rad. 

Iz tog razloga pojednostavili smo izraze za izra¬ 
čunavanje koeficijenta K te zanemarujući zonu 
kapilarnog penjanja, koja skoro nikad ne prelazi 
visinu jedne etaže, gdje se ispituje propusnost, 
predložili smo samo dvije formule za izračunavanje 
koeficijenta filtracije K koje su date na narednoj 
shemi ispitivanja. 


Ah 


h 2 


M 




h, 


0 


^-; L 


MANOMETAR 




ii 


-n- 


ZONA I /SUVA / 


.^PODZEMNA VODA 


ZONA^I /ZASIĆENA/ 

SI. 5: Shema ispitivanja propusnosti 


4.2 U s v o j e ne oznake 

D — Dubina bušotine (m') 

U— Dubina nivoa podzemne vode (m') 

A— Visina etaže (m') 
r— Polumjer presjeka bušotine (m') 
h* — Pritisak vodenog stupa ispod manometra 
( m ) 

h 2 — Pritisak vodenog stupa čitan na mano¬ 
metru (m') 

L— Gubitak pritiska zbog trenja u cijevi (m') 
H — Ukupan pritisak H = h x + h 2 — L (m') 
h, = D za D < U 
h 1 = UzaD>U 

Q— Protok pri ispitivanju propusnosti (l/min.) 
K— Koeficijenat propusnosti (cm/sec.) 

4.3 Obrasci za izračunavanje »K« 
koeficijenata 


Zona I 



x^ Q 

H 


X 10 4 (cm/sec.) 


Zona II 


K = C.,- 5 - X — X IO' 4 (cm/sec.) 
A H 


4.4 Opis postupka 

Iz obrazaca datih u prethodnoj tački i dijagrama 
koji slijede vidi se da je izračunavanje »K« koefi¬ 
cijenta na ovaj način sasvim pojednostavnjeno. Za 
veći broj podataka račun je najlakše provesti tabe¬ 
larno u tabeli koja je data u tački 4.6. 

Kako se vidi iz prethodne tačke, »K« koeficije¬ 
nat uglavnom zavisi od veličina Q i H pa je vrlo 
važno da se one tačno odrede. Veličina Q dobiva 
se direktno mjerenjem pri pokusu dok se H izra¬ 
čunava. Na dijagramu 2.5/3 vidi se da za Q = 40 
l/min. gubitak pritiska u najčešće upotrebljavanim 
cijevima od 5/4" iznosi manje od 10°/o, a od ukup¬ 
nog pritiska H još manje. Za veće vrijednosti Q 
gubitak pritiska naglo raste pa se o njemu mora 
voditi računa. 

U tački 4.2 .dato je u kojem se slučaju veličina 
h L zamjenjuje sa D, a u kojem sa U. Ustvari to 
znači da je kod etaža iznad nivoa podzemne vode 
mjerodavna dubina bušotine, dok je kod etaža 
ispod nivoa podzemne vode mjerodavna dubina ni¬ 
voa podzemne vode. 

Postupak izračunavanja dat je u zaglavlju ta¬ 
bele u tački 4.6. Ovdje se samo napominje da je 
važno raditi sa stvarnim proticanjem kroz cijevi 
Q jer od toga zavisi gubitak pritiska. Ovo se nagla¬ 
šava stoga što se gledajući obrasce, čini da bi bilo 
zgodno koristiti proticaj na m' etaže jer odnos 
Q/A figurira u izrazu. 

- PO USR>(? METODI 

-PO 

metodi 

-PO MAMDEL-0V07 

MFTOO! 


Gi [ l/mm] 


Od interesa je također izvršiti upoređenje re¬ 
zultata koji se dobijaju po izloženim metodama za 
manje-više uobičajene vrijednosti gubitaka vode 
pri ispitivanju, kako bi se dobio uvod u stupanj 
rasturanja rezultata. 


Za uporednu analizu usvojene su slijedeće 
karakteristike: 

A = 5.00 m' 

2 r = d = 0.064 m' 

H = P 0 = 20 — 200 m' za Q = 50 l/min. 

Q = 10 — 100 l/min. za H = 100 m' 

Po Mandel-u 



K = 0,159 Q/H 


Uporedne vrijednosti koje daje opći Mandel-ov 
obrazac 3.11, obrasci USBR i pojednostavljene me¬ 
tode u zoni I, prikazane su na dijagramima 5.1 i 
5.2. U prvom slučaju prikazan je uticaj promjene 
hidrostatičkog pritiska H u granicama od 20 do 
200 m' vodenog stupa pri stalnoj veličini protoka 


Q = 50 ]/min., dok je u drugom slučaju mijenjan 
protok Q, a zadržan stalni pritisak H = 100 m'. 

Iz dijagrama je očigledno da predložena pojed¬ 
nostavnjena metoda daje gotovo potpuno iste re¬ 
zultate kao izvorna USBR metoda, a znatno je 
praktičnija za primjenu. 

S obzirom na činjenicu da je metoda USBR 
empirijska, a J. Mandel-a matematički egzaktno 
izvedena, može se zaključiti da je slaganje rezul¬ 
tata zadovoljavajuće jer se dobivaju razlike u ve¬ 
ličini koeficijenta K, koje nisu od važnosti za 
praktičnu primjenu u proračunima filtracionih ko¬ 
ličina kod inženjerskih objekata. 


4 S nalili i inostranih gradilišta - 

OSVRT NA ORGANIZACIJU GRAĐENJA NASUTE KAMENE BRANE 

DERBENDI KHAN U IRAKU 

Kamenko Katić, Split 


Općenito o projektu 

Derbendi Khan projekt je lociran na rijeci Djali 
cca 280 km sjeverno od Bagdada. Rijeka Djali izvire 
u Perziji i utječe u Tigris desetak kilometara južno 
od Bagdada. Radove je finansiralo Ministarstvo 
irigacija republike Irak, pod čijom kontrolom se 
izvode sve investicije na irigacionim radovima. 
Predviđeni plan ovih radova vrlo je zamašan. Bra¬ 
na na Djali s akumulacijom od 3 milijarde m 8 , i 
nizvodni sistem navodnjavanja, treba da riješi je¬ 
dan dio od predviđenih planova. U drugoj etapi 
radova predviđa se izgradnja pribranske hidro¬ 
elektrane sa tri generatorske jedinice po 37,5 MW. 

Radovi su počeli 1956, a završeni su 1962 godine. 
Gradnja je koštala cca 70 miliona dolara. Projekat 
je izvodila Harza Ingineering Company, Chicago. 
Nadzor nad radovima povjeren je grupi jugosla¬ 
venskih inženjera i tehničara poduzeća »Geoistra- 
živanja« Zagreb. Kao ekspert za fundiranje brane 
angažiran je prof. dr Nonveiller, također iz po¬ 
duzeća »Geoistraživanja« Zagreb. Izvođači su bili 
I. J. A. Jones, USA, građevinski radovi, Krupp 
Rheinstahl Union, Njemačka, montažni radovi i 
Gebhard i Koenig, Njemačka, injekcioni radovi. 
Projekat se sastoji od kamene nasute brane visine 
125 m, preliva, ulaznog i izlaznog uređaja i stro¬ 
jarnice. 

Brana pregrađuje tjesnac Derbendi Khan kojega 
je Djala prosjekla. Jaki tektonski poremećaji i s 
tim nastale poteškoće oko temeljanja uvjetovali su 
izbor između betonske gravitacione i nasute ka¬ 
mene brane. Obadva tipa su razrađena i data kao 
alternativna na licitaciju. Odluka je pala za ka¬ 
menu branu jer je ponuđena za oko 15°/o jeftinije. 
U poprečnom presjeku brana ima centralnu verti¬ 
kalnu glinenu jezgru, pridržanu s obje strane ka¬ 
menim nabačajem. U obostrani nagib jezgra je 
1 : 0,3, dok su kameni pokosi formirani s bermama 


dobili nagib 1 : 1,75 u gornjem dijelu i 1:2 do 
1 :2,25 u donjem dijelu. Između gline i kamena 
ugrađeni su filterski slojevi, uzvodni u dva stepena 
širine 6 m i nizvodni u tri, ukupne širine 9 m. 
Ukupna kubatura nasipa iznosi oko 7,2 milijuna m 3 t 
od čega otpada na kamen 5,5 milijuna, glinu 1,1 i 
filterske cca 0,6 milijuna m 3 . Temeljenje brane tra¬ 
žilo je velike iskope, naročito lijevi bok koji je bio 
formiran od šljunkovite drobine. Iskop je izvršen 
do zdrave srasle stijene u količini od 5,4 milijuna 
m 3 . Ti radovi izvršeni su paralelno s radovima na 
skretanju rijeke, tokom 1956—58. godine. 



SI. 1: Pogled na branu s nizvodne strane 


Preliv je smješten uz desni bok s kapacitetom 
12,000 m 3 /sek. Ima tri segmenta zatvarača, svaki 
15 X 15 m. Stijene preliva visoke su do 30 m sa 
jakom armaturom. Na preliv se naslanja brana i 
kontakt s jezgrom, visine je cca 50 m. Slapište je 
izvedeno u jakom, armiranom temeljnom bloku. 

U preliv je ukupno ugrađeno cca 300.000 m 3 betona. 
Skretanje rijeke izvršeno je s dva tunela promjera 
6 i 9 m, dužine cca 700 m, smještena u desnom boku. 
Tuneli su kasnije priključeni na irigacione ispuste 
1 dovode za buduće turbine, a ulazne građevine iz¬ 
vučene na više kote. Potonje su opremljene tabla- 
stim zatvaračima, koji se reguliraju preko tornja 
na kojem je smješten kran. Za sada je postavljena 
mala strojarnica sa dvije Francisove turbine po 
800 KW. 

Organizacija građenja 

Na gradilištima kamenih nasutih brana organi¬ 
zacija građenja poprimila je danas sasvim jasne 
smjernice. Iskustva stečena sa primjenom meha¬ 
nizacije zadnjih 30 godina, dovela su do znatnoga 
pojeftinjenja izgradnje ovih objekata. Ovdje se 
može jasno vidjeti i dnevno čak kontrolirati da 
brzo graditi znači i jeftino. Ako se tomu doda ra¬ 
nije puštanje objekta u pogon, što je također eko¬ 
nomski povoljno, onda dinamici izgradnje treba 
posvetiti naročitu pažnju. Ne smije se doći u situa¬ 
ciju da se posao planira u toku gradnje. Unaprijed 
treba znati kojim će se metodama raditi i s kojim 
mašinama. Ako se zamišljena organizacija provede 
u toku izvedbe i dnevno prati plan napredovanja, 
rezultati su redovno pozitivni. 

Onoga momenta kada se završe ispitivanja po- 
zajmišta materijala i dobiju povoljni testovi, izvo¬ 
đač je u situaciji da može početi sa shemom orga¬ 
nizacije građenja. Početni su elementi za postav¬ 
ljanje operativnoga plana — količine radova, koje 
treba izvršiti i rok završetka. Uz plan korištenja 
mehanizacije i razradu pripremnih radova, proje- 
kat organizacije poprima konačnu formu i s iz¬ 
gradnjom se može početi. 

U toku pripremnih radova razrađuju se pro¬ 
jekti i detalji građenja pojedinih objekata, a pri¬ 
oritet se određuje prema generalnom operativnom 
planu. 

Zemljani radovi bili su specifičnost projekta 
Derbendi Khan. Velike količine iskopa i nasipa 
dominirale su kod razrade organizacije građenja. 
Jaka koncentracija mehanizacije bila je nužna. Od 
pravilnog izbora strojeva i metode rada zavisio je 
uspjeh na gradilištu. Izvođač je imao iskustva u to¬ 
mu, i bez velikih poteškoća ugrađivao je mjesečno 
do 500.000 m 3 nasipa u trup brane. Ovakvi rezultati 
nisu samo posljedica primjene jake i dobro održa¬ 
vane mehanizacije nego i produktivnost čovjeka, 
koji rukuje procesom proizvodnje. Velika i oštra 
konkurencija za dobijanje posla, izvršenje velikih 
zemljanih radova u vrlo kratkom roku, skupa radna 
snaga i konačno financijski uspjeh poduzeća, pri¬ 
silili su izvođače na pravilan izbor i visoki učinak 
građevinskih strojeva. Paralelno s tim komandni 
kadar prostudirao je metode procesa proizvodnje, 
a rukovaoci strojeva ovladali su tehnikom stroja i 
njegovim maksimalnim iskorištenjem. 

Vrijedno je spomenuti da nadzorna služba na 
vrijeme riješava sve tehničke probleme projekta 
izvođača. Ona također riješava i tekuće probleme, 


koji se pojave u toku građenja. Izvođač se posve¬ 
ćuje u cijelosti samo procesu proizvodnje, zadatku, 
koji treba što prije s uspjehom izvršiti. Imajući u 
vidu dovoljne kapacitete izvođača u strojevima i 
produktivnosti ljudi koji su radili sa njima, ra¬ 
zumljivo je da je u drugoj fazi radova, za dvije 
godine, ugrađeno cca 6 milijuna m 3 nasipa. 

Organizacija izvođenja radova razmatrana je u 
dvije faze. U prvoj fazi pripremni radovi, s izved¬ 
bom i otvaranjem pomoćnih pogona, skretanje ri¬ 
jeke i fundiranje brane. U drugoj fazi rada slijedila 
je izvedba brane, preliva, ulaznih i izlaznih građe¬ 
vina i strojarnice. 

Pripremni radovi 

Važnost pripremnih radova na jednom velikom 
gradilištu dobro je poznata činjenica. Uspjeh glav¬ 
nih radova zavisan je o njima. Izgradnja provizor¬ 
nih pomoćnih pogona i instalacija, u namjeri, da 
što prije počnu glavni radovi, pokazala se kao loša 
praksa. Često puta ti provizoriji ostanu dugo vre¬ 
mena u pogonu, a definitivno se grade pred sam 
kraj gradnje. Razumljivo je, da u takvim sluča¬ 
jevima gradnja poskupljuje, a operativni plan iz 
mjeseca u mjesec ima sve više zakašnjenja. Isti je 
slučaj kada su pomoćni pogoni, iako na vrijeme 
postavljeni, premalo dimenzionirani, naročito ako 
se želi zastoje u operativnom planu dostići poja¬ 
čanom dinamikom ugradnje. I u takovim slučaje¬ 
vima dolaze neminovni zastoji, radi rekonstrukcije 
ili, što je češći slučaj, radi izgradnje dodatne insta¬ 
lacije, koja bi kapacitete pojačala. 

Pomoćni pogoni kao što su pozajmišta, sepa- 
racije, drobilane, betonare, instalacije električne 
energije i komprimiranoga zraka trebaju biti di¬ 
menzionirani s rezervama. Veličina tih rezervi za¬ 
visi od prirode objekta, oštrine plana i iskustva 
graditelja. 

Saobraćajnice. Nakon definitivno utvr-* 
đene lokacije pozajmišta materijala i pogona, rje¬ 
šenje saobraćaja i održavanje komunikacija igra 
važnu ulogu u dinamici izgradnje. Velike količine 
materijala, koje trebaju biti prebačene, iskorištenje 
utovarnih strojeva i vozila, te održavanje voznoga 
parka — postavljanju zahtjev za dobrim cestama. 
Transport treba biti brz i siguran. Čest je slučaj da 
se na pojedinim potezima ne mogu izbjeći veći 
usponi ili mali radiusi krivina. To su redovito uska 
grla i ukoliko je ta dionica jače frekventirana, 
takva mjesta treba rješavati širinom ceste. Jedan 
takav pogrešan čvor ili potez na glavnoj saobraćaj- 
nici može dovesti do čestih prekida u transportu. 
To je ono, što se mora pod svaku cijenu izbjeći. 

Na gradilištu Derbendi Khan saobraćajnicama 
je bila posvećena velika pažnja. Ukupno je bilo cca 
20 km cesta. Gradilište je bilo razvijeno na desnoj 
obali rijeke, i pojedini pogoni i pozajmišta materi¬ 
jala bili su udaljeni do 5 km od centralnoga dijela 
gradilišta. Bez obzira na frekvenciju pojedinih po¬ 
teza, izvođač se odlučio na širinu ceste od 12 m, 
što je omogućilo i najvećim transportnim jedini- 

čama brzo i sigurno kretanje. Usponi i padovi bili 
su do 12°/o, a pojedini potezi i kratke rampe do 
15%. 

Ceste su izvedene sa buldožerima i grejderima. 
Na planum postavljen je šljunčani zastor od 20—30 
cm, koji je imao nešto i veznoga materijala. Pod 
teškim vozilima saobraćaj je formirao odličan ko¬ 
lovoz. U toku eksploatacije ceste su stalno održa¬ 
vane s grejderima Caterpilar No 12. Da bi se vezala 
prašina, a i stabilizirao površinski sloj, godišnje 
jedan do dva puta u ljetnom periodu saobraćajnice 



SI: 2: Pogled iz aviona s uzvodne strane 


su polijevane starim uljima, pomiješanim s naftom. 
Ceste su, također, stalno polijevane vodom, auto- 
cisternama 8—10 m 3 . 

Separacije šljunka i pijeska. Uz¬ 
vodno od pregrade na udaljenosti 5 km nalazili su 
se veliki sprudovi riječnoga šljunka. Desna obala 
je bila formirana od osulinskih šljunčanih naslaga. 
Šljunak je bio od sedimentnog i eruptivnoga mate¬ 
rijala. To su bila izdašna pozajmišta filterskoga 
materijala za branu i agregata za beton. Potrebno 
je bilo oko 1 milijun m 3 opranog i prosijang mate¬ 
rijala. Te količine zahtijevale su pogon separacije 
vrlo velikoga kapaciteta. Materijal sa sprudova i 
korita rijeka vađen je dregline bagerima Bucyrus 
71-B, s kašikom cca 2,5 m 3 . 

Pogon separacije postavljen je na desnoj obali 
između pregrade i pozajmišta materijala. To je bio 
uređaj horizontalnog tipa, riješen transporterima s 
otvorenim deponij ama materijala. Pojedini stogovi 
materijala imali su do 80.000 m 3 . Gotove frakcije, 


koje su padale ispod transportera, odgurali se bul¬ 
dožerima na veće površine i tako je dobijena mo¬ 
gućnost većega deponiranja. 

Materijal s pozajmišta dovozio se dumperima u 
neposrednu blizini rampe-silosa. Silos se punio bul¬ 
dožerom. Na dnu silosa postavljen je dodavač, koji 
ie hranio čeljusnu drobilicu. Otvor čeljusti bio je 
cca 20 cm, tako da su drobljene samo valutice iznad 
te mjere. Odmah iza drobilice odvajao se materijal 
(bez pranja) za treći filterski sloj, kao najveća 
frakcija. Ostali materijal prenešen je jednim dugim 
transporterom do centralnoga dijela pogona s vi- 
bracionim sitima, gdje su se uz pranje odvajale po¬ 
jedine frakcije i putem transportera prebacivale 
na stogove. Najsitnija frakcija, pomiješana s ispla- 
kom, završavala je u vodi, odakle je uz daljnje do¬ 
davanje vode pužnim vijkom isprani pijesak pre¬ 
bacivan transporteru, koji ga je odbacio na stog. 
Uređaj je proizvodio 3 do 4 frakcije, prema potre¬ 
bama filterskog materijala ili agregata za beton. 

Kapacitet postrojenja bio je cca 60 m 3 /sat. Ko¬ 
ličina potrebne vode za pranje zavisila je o čistoći 
materijala i granulometrijskom sastavu pojedi¬ 
noga dijela pozajmišta. Bilo je potrebno od 200—400 
l/m 3 . Izborom odgovarajućih partija pozajmišta 
u odnosu na granulometrijski sastav, postojala je 
mogućnosti forsiranja pojedinih frakcija. Jalovih 
frakcija bilo je vrlo malo. 

Pošto se osjetila potreba za proizvodnjom većih 
količina materijala za filtere, naročito pijeska, iz¬ 
vođač je montirao još jedno postrojenje, uzvodno 
od glavnoga. Ovaj novi pogon proizvodio je prvi 
i treći filterski sloj. Materijal se prao i separirao 
u tri frakcije od kojih je jedna bila jalova. Postro¬ 
jenje je, također, riješeno s vibracionim sitima i 
sistemom transportera sa stogovima granuliranoga 
materijala. Uređaj za ispiranje riječen je jednostav¬ 
nije. Kapacitet je bio manji od glavnoga pogona. 

Pošto su obadva postrojenja bila dosta udaljena 
od mjesta ugradnje, izvođač je prebacivao granuli- 
rani materijal na nove deponije, bliže brani, i time 
osigurao kontinuiranu proizvodnju pogona i mo¬ 
gućnost veće dinamike kod ugradnje. 

Separacije su vezale slijedeću mehanizaciju za 
iskop, utovar i transport. 


Dragline bager BUCYRUS 71-B kom 1 

kašika 3,5 CU. yd. 

Bager BUCYRUS 2,5 CU. yd. „ 2 

Utovarivač MICHIGAN „ 2 

Buldožer Allis Chalmers HD-21 ,, 2 

Euclid dumper R-15 „ 10 


Priprema betona. Za betonske radove 
postavljena je betonara tipa JOHNSON sa dvije 
miješalice, svaka po 3 m 3 , kapaciteta cca 1000 m 3 
dnevno. Rad je bio potpuno automatiziran. Posebni 
uređaj registrirao je dijagramima utrošak materi¬ 
jala. Iz tih dijagrama nadzorna služba pratila je 
kvalitetu pripreme betona. 

Agregat je deponiran pored betonare iznad uko¬ 
pane cijevi-tunela od valovitoga lima 0 2,50 U tu¬ 
nelu je instaliran horizontalni transporter, na koji 

se gravitacijom ispuštaju pojedine frakcije iz otvora 
u tjemenu. Ovaj dodaje materijal kosom transpor¬ 
teru, koji ga dalje prebacuje do silosa na betonari. 
Pojedine frakcije na deponiji bile su odvojene pre¬ 
gradama i istovareni materijal buldožerom se gurao 
iznad cijevi. Deponirati se moglo oko 2000 m 3 agre¬ 
gata. Materijal je lagano prskan vodom, što je omo¬ 
gućilo lakše tečenje prema transporteru, a isto¬ 
dobno spriječavalo se prekomjerno zagrijavanje 
agregata. 

Cement se dovozio auto cisternama s udaljenosti 
oko 60 km. Subakordant za prijevoz cementa po¬ 
sjedovao je vozni park ukupnog kapaziteta 200 t. 
Cement je pražnjen uređajima na komprimirani 
zrak. 

Pogon betonare posjedovao je 8 komada Euclid 
vozila za prebacivanje betona do mjesta ugradnje. 
Vozila su imala specijalno konstruirane koševe za 
transport betonske mase. Pražnjenje je bilo po¬ 
sredstvom hidraulika. Betonarom je rukovodio po¬ 
slovođa. Njegov je zadatak isporučiti određene 
marke betona na pojedino radno mjesto. U beto¬ 
nari je imao radio emisioni prijemnik, koji ga je 
povezao sa svim ostalim pogonima i radnim mje¬ 
stima. U grupi je imao 6 šofera, operatera na ko¬ 
mandnom uređaju betonare i 2—3 radnika za čiš¬ 
ćenje i održavanje postrojenja. 

Prema ugovorenim specifikacijama — cement je 
davao investitor. Recepte za spravljanje betona iz¬ 
vođač je primao od nadzornoga organa i njih se 
morao pridržavati. Preko svoga čovjeka nadzorni 
organ imao je punu kontrolu nad pripremom betona 
i utroškom cementa. 

Kamenolomi. Za nasutu kamenu branu 
Derbendi Khan trebalo je ugraditi oko 5,200.000 
m 3 kamena. Za kamen je postavljen zahtijev da 
bude vremenski postojan, čvrst i bez znakova ras¬ 
padanja. Granulometrijski nasip može imati najviše 
15% sitneži, dok je gornja granica ostavljena prema 
mogućnostima utovara. U okolini brane bilo je do- 
lomitnih vapnenaca i vapnenih pješčenjaka. 

Kamenolom se mogao otvoriti u neposrednoj 
blizini pregradnoga mjesta, s glavnim kamenim 
masama ispod kote krune brane, ili pak na višim 
kotama, udaljenosti do 4 km. Po prvoj varijanti 
pristupi kamenolomima bili su vrlo teški, može se 
čak reći i smioni, a front rada prilično malen, na¬ 
ročito za prvo vrijeme eksploatacije. Pri lociranju 
u višim kotama dobio bi se odmah široki front rada 
s jednom etažom od 40 metara. Poslije vrlo malih 
priprema mogli su se dobiti vrlo veliki kapaciteti 
kamena. Istina, s obzirom na udaljenost, ovakav 
smještaj kamenoloma tražio bi najmanje 16 tran¬ 
sportnih jedinica po bageru. Izvođač se odlučio na 
manju udaljenost i niže kote. 

Niz vodni kamenolom pružao se paralelno s rije¬ 
kom, na desnoj obali. Uz korito imao je skoro ver¬ 
tikalne litice. Masiv je bio dolomitni vapnenac, 
dosta uslojen pružanjem sjever-jug i padom slo¬ 
jeva oko 60 stepeni. Tu i tamo bili su in- 
terkalirani lapori u vrlo tankim slojevima, koli¬ 
činom neznatni. Ovaj kamenolom dao je skoro 85% 


kamena za nasip. Front kamenoloma nije mogao 
biti otvoren paralelno s pružanjem slojeva, jer je 
jedan sličan pokušaj bio izvršen na lijevoj obali, i 
tokom pripremnih radova na otvaranju toga mjesta 
— nastala su klizanja po slojevima. Izvođač se od¬ 
lučio za skidanje od vrha prema nožici. Gornje 
partije kamenoloma iziskivale su prilaze s velikim 
usponima, koji su mjestimično bili do 17%. Pri¬ 
stupni put je riješen sa dva kraka do najgornjeg 
platoa i silazeći prema dolje u etažama po 8 m nije 
bilo nekih većih smetnji kod prilaza pojedinoj etaži. 
Dakle, kamenolom je eksploatiran etažu po etažu, 
upotrebljavajući višeredno miniranje s milisekund- 
nom retardacijom. Minama, dubokim 8 m otpuca- 
vana su čitava polja. Površina, koja je otpucavana 
praktički je podignuta 2—3 m. Visina fronta bila 
je niska, bez bojazni od odrona prilikom utovara. 
Kada se došlo do najekonomičnijeg razmaka bu¬ 
šotina, pogon kamenoloma trebalo je samo kontro¬ 
lirati. Kod eksploatacije prvih par etaža dinamika 
je bila slabija. Silazeći prema dolje, nakon 4—5 
etaža, dobijen je plato od cca 300—150 m i stvorena 
mogućnost dnevnih kapaciteta kamenoloma, u špi¬ 
cama, do 16.000 m 3 /dan. 

Rad na bušenju i utovaru organiziran je parale¬ 
lno. Kapaciteti strojeva za bušenje, utovar i trans¬ 
port bili su izbalansirani. Nikada se nije osjetila 
situacija pomanjkanja otpucanog materijala, ili 
da je bušenje zakasnilo. Kako je spomenuto, ka¬ 
menolom je eksploatiran višerednim dubinskim 
miniranjem. Upotrebljene su bušotine 0 90 i 130 
mm. Razmak bušotina kod prvih bio je 2,40—2,50 
m, a kod drugih 4,20—4,50 m. Dubina bušotina bila 



SI. 3: Utovar u nizvodnom kamenolomu 

je 8,50 m. Tražena granulacija bila je u granicama 
specifikacija. Sekundarnog miniranja skoro nije 
ni bilo. Utrošci eksploziva za pojedino palenje kre¬ 
tali su se 0,30—0,35 kg/m 3 . 

Za eksploziv upotrebljen je amonium nitrat 
NH-iNOri, umjetno gnojivo. Glavna mu je prednost 
veliko sniženje troškova kod miniranja. U USA se 
50°/o godišnjih potreba eksploziva za miniranje u 
kamenolomima pokriva amonium nitratom. Upo¬ 
trebljen kao granulat, košta 3—5 centi 1 lbs, dok 
1 lbs dinamita košta 20—30 centi. Isporučuje se u 
papirnatim vrećama, sigurnost kod transporta i 
rukovanja je velika. Uskladištenje može biti u dr¬ 
venim barakama, pored ostalih materijala na gra¬ 
dilištu. Amonium nitrat sipa se direktno u bušotine 
ili se prethodno puni u najlonske kesice do 5 kg 
težine i potom spušta u bušotine. Prije upotrebe 
miješa se s 5—7%> nafte, na samom radnom mje¬ 
stu. Kod upotrebe dodaje se u bušotinu 10—15°/o 
dinamita za iniciranje. U ovakvoj kombinaciji pre- 
poruča se za mekše stijene, kao što su vapnenci. Za 
bušotine manjeg profila od 90 mm, ne preporuča se 
Zbog velikih upotrebljenih količina eksploziva pri¬ 
likom miniranja, moralo se voditi računa o vibri- 
ranju terena. Istodobno se palilo do 1200 bušotina 
0 90 i 130 mm. Ukupna količina eksploziva izno¬ 
sila je do 30 t. Jače potrese prvenstveno su davale 
bušotine 0 130 mm. Simultana palenja za ove bila 


VISEREpNO DUBINSKO MINIRANJE 

SHEMA 3USENDA- I MILISEKUNDNOG PALJENJA 




A MOA// UM NI TRA TA 56 Kj 

DINAMITA _ 

45 Kj 

KOLIČINA E K5ELOZI VA Q5ZO KjJfr? 

FO Itr! BUŠOTINE <f> 152^/ m 17 t 60 tn 

SI. 4: Shema bušenja i palenja u nizvodnom 
kamenolomu 


su zabranjena. Da bi se vibriranje okolnoga terena 
svelo na podnošljivu mjeru, upotrebljeno je mili- 
sekundno palenje, kombinacijom detonirajućeg 
štapina i conectora MS 17. Pored smanjenja vibra¬ 
cija i minerskih prednosti, ovim postupkom opas¬ 
nost od prijevremenskih palenja svedena je na 
minimum. 

Izbor mehanizacije bio je standardni, s kojim 
Amerikanci opremaju zadnjih desetak godina ka¬ 
menolome za nasute brane. S obzirom da je izvo¬ 
đač ušao u posao s opremom koju je dopremio s 
jednoga ranijega sličnoga gradilišta, želja za većim 
utovarnim i transportnim jedinicama nije ostva¬ 
rena. Bageri od 4—5 cu. yd. i vozila od 30 t vjero¬ 
jatno bi pokazala veću ekonomičnost, nasuprot ba¬ 
gerima od 3 cu. yd i vozilima od 18 t, s kojima je 
izvođač raspolagao. Unatoč tomu, izvođač je dobio 
vanredne rezultate, koristeći ranija iskustva. 

Sa ovim strojevima u kamenolomu, izvedeno je 
za godinu dana 2,920.000 m 3 kamenoga nasipa: 

3 rotacione bušilice Drillmaster 0 130 mm — In- 
gersoll Rand 

8 perkusiono rotacionih bušilica Air Track 0 90 
mm — Gardner Denver 

6 pokretnih rotacionih kompresora — Jaeger »600« 

4 dizel bagera Bucurys Erie Company 71-B, kašika 

3 cu. yd. 

1 dizel bager Bucurys Erie Company 54-B, kašika 
2,5 cu. yd. (rezerva) 

4 buldožera Allis Chalmers 21-D 
45 Euclid dumpera R-18. 

Nabavna vrijednost opreme za kamenolom iznosila 
je 1,823.000 $. Godišnji učinak pojedinoga stroja 
bio je: 

Bušilica 0 130 mm 470.000 m 3 

Bušilica 0 90 mm 215.00 m 3 

bager 3 cu. yd. 730.000 m 3 

Euclid 18 t 175.000 t/km. 

Količine se odnose na kubaturu nasipa, mjereno 
u tijelu brane. Kamenolom je organizaran u dvije 
smjene, ukupno 19 efektivnih radnih sati. Smjenom 
je rukovodio poslovođa s dva pomoćnika. Jedan 
od njih imao je dobijanje, a drugi utovar i trans¬ 
port. Rukovodili su ovim ekipama: 

bušenje 20 bušača — strojara 

punjenje i 15 minera i radnika (samo dnev- 

miniranje na smjena) 

utovar 10 bagerista i buldozerista 

transport 45 šofera 

servisna grupa 12 strojara i podmazivača. 

Dakle, ukupno u dvije smjene 189 ljudi. Godišnji 
prosjek učešća radne snage u procesu proizvodnje 
bio je: 

Bušenje 0,045 sati/m 3 

miniranje 0,018 „ 

utovar 0,023 „ 

transport 1,5 km 0,099 

servis 0,026 

ukupno 0,211 sati/m 3 

S obzirom na uski front rada na nizvodnom 
kamenolomu u prvo vrijeme eksploatacije, lociran 
je uzvodno još jedan za ispomoć. Ovaj je korišten 
oko godinu dana, i dao ukupno 600.000 m 3 nasipa. 
Lociran je 2 km uzvodno od pregradnog mjesta 
To je bio jedan slojeviti banak dolomitnog vapnen¬ 
ca, debljine cca 60 m, skoro s vertikalnim sloje¬ 
vima. Među slojevima vapnenca bilo je lapora cca 
15°/o. Sa obje strane kamena nalazila se ispuna — 
jalovina od glinovite zemlje i osuline. 

Pristupalo se bočno na pojedine kote sistemom 
rampa, koje su odvajane od glavne ceste. Izradom 
tih pristupa otklonjena je jalovina i tako se dola¬ 
zilo do kamena. Kamen je dobijen komornim otpu- 
cavanjem. Kako je cijeli banak bio dosta uslojen, 
ovim načinom miniranja dobij eno je u zoni komora 
dosta sitneži. Po otpucavanju bilo je i sekundarnog 
miniranja, jer su slojevi vapnenca udaljeni od ko¬ 
mora ostali samo rastrešeni. 

S obzirom na morfologiju masiva, položaj zdra¬ 
vog kamena, pad i pružanje slojeva, drugi način 
eksploatiran ja nije bio moguć. To je također bio i 
razlog da se ni komorno miniranje nije moglo 
sistematski u cijelosti primijeniti. Visina masiva 
iznad komora iznosila je 20—25 m, a dužina otpora 
cca 15—18 m. Pristupni potkopi bušeni su okomito 
na slojeve, a komore postavljene lijevo i desno na 
međusobnoj udaljenost cca 30 m. Materijal iz pot¬ 
kopa izbacivao se skreperom. S obzirom na kvali¬ 
tetu nasipa, nadzorna služba tražila je napuštanje 
ovog kamenoloma. Daljnja eksploatacija, također, 
ne bi bila ekonomski opravdana, jer je trebalo 
zahvaćati više kote i skidati sve više jalovine. Kako 
je u međuvremenu omogućen širi front rada na 
nizvodnom kamenolomu, ovaj je napušten. Time je 
cijela proizvodnja orjentirana isključivo na jedan 
kamenolom. 

Prateći sistematski rad i rezultate spomenutih 
dvaju kamenoloma i uzimajući u obzir svrhu kojoj 
su bili namijenjeni, došlo se do zaključaka: 

Kamenolome za nasute brane gdje god je to 
moguće poželjno je organizirati s dubinskim mini¬ 
ranjem velikim bušotinama. 

Jednoetažno višeredno milsekundarno miniranje 
na većim površinama omogućuje optimalno iskori¬ 
štenje utovarnih i transportnih sredstava i velike 
dnevne količine kamena za izgradnju nasipa. Kod 
dubinskog miniranja može se uticati na granulo- 
metrijski sastav materijala korekcijom optereće¬ 
nja mina i rasporedom eksploziva u bušotinama. 
Komornim miniranjem u bankovitim slojevima do- 
dobija se mnogo krupnih blokova što traži nak¬ 
nadno miniranje, a kod tanjih slojeva u zoni ko¬ 
mora kamen se pretvara u sitnu frakciju, koja je 
neupotrebljiva. Naknadno miniranje kod dubin¬ 
skog miniranja može se potpuno izbjeći. 

Učinak bagera kod dubinskog miniranja veći 
je nego kod komornog. U našem slučaju učinak je 
bio veći cca 35°/o. K tome treba još dodati i veće 
kvarove bagera kod utovara. Razumljivo je da je i 
oštećenje vozila mnogo veće. 


Veličina objekta i vremenski plan izgradnje 
glavni su faktori za određivanja kapaciteta utovar¬ 
nih i transportnih sredstava. Kod velikih objekata, 
kao što je bio Derbendi Khan, ne bi se trebalo ići 
na kašike manje od 3 m 3 . Prednost imaju bageri 
na dizel pogon. Isto tako za transport poželjna su 
vozila od 30 t. To su još uvijek jedince, koje su 
podesne kod izgradnje većih kamenih brana, tim 
prije ako je udaljenost kamenolom — brana preko 
2 km. Osim toga sa većim transportnim jedinicama 
manje su frekventirane saobraćajnice na relaciji 
kamenolom — brana, a odnos bager-vozilo bolje je 
usklađen. 

Izbor optimalnog prečnika bušotine zavisi prven¬ 
stveno od tražene granulometrijske linije nasipa i 
dinamike nasipanja. Struktura i tvrdoća masiva, 
kapacitet utovarnih sredstava, nabavna vrijednost 
i ekonomičnost rada bušilica, također su faktori 
koje treba uzeti u razmatranje. Veći profili daju 
mnogo više materijala po 1 m bušotine i krupniju 
frakciju kod odvale. Nabavni troškovi ovih bušilica 
su mnogo veći. Pogon s komprimiranim zrakom 
najprikladniji je za gradilište. 

Kod dubinskog miniranja u mekšim stijenama, 
kao što su vapnenci, u zadnje vrijeme se s uspje¬ 
hom upotrebljava kao eksploziv amonijum nitrat 
ulje (umjetno gnojivo). Troškovi za eksploziv sni¬ 
ženi su 3—4 puta. Osim toga sigurnost kod uskladi- 
štenja i rada je povećana. Kod palenja upotreba 
detonirajućeg štapina u kombinaciji s spojnicama, 
također, daje veću sigurnost rada. 

Pozajmište gline. Glina je korištena sa 
pozajmišta udaljenog cca 3 km od brane. Na jednoj 
površini od cca 600 ha bilo je gline u dovoljnim 
količinama. Debljina naslage iznosila je 3—4 m, 
uglavnom tip Cl i CH. S obzirom na položaj na¬ 
slaga i količine, koju je trebalo ugraditi, izvođač je 
za iskop upotrebio elevatorni plug Euclid. Kapa¬ 
citet pluga korišten je do 350 m 3 /sat. Vučen je sa 
dva traktora Allis Chalmers HD-21. Uz plug na po- 
zajmištu bila je ova oprema: 

11 kom Botton dampera Euclid LTD-25 cu. yd. 

5 kom Botton dampera Euclid S-12—13 cu. yd. 

1 kom Motor Grader Caterpillar, No 12 

1 kom buldožer Allis Chalmers HD-21 

1 kom riper Caterpillar, model 12 

2 kom auto cisterna za vodu, 10—12 m 3 . 

Na temelju izvršenih sondažnih bušotina, usta¬ 
novljeno je pružanje gline po dubini, vlažnost 
materijala u odnosu na dubinu, kao i kvalitet ma¬ 
terijala, koji će se koristiti. Na osnovu tih podataka 
izrađen je plan korištenja pozajmišta, kojim je bio 
određen redoslijed eksploatiran ja pojedinih po¬ 
vršina u zavisnosti od sezone, a u želji da se što 
više približi optimalnoj vlazi kod ugradnje. Pored 
toga, da bi dobili optimalnu vlagu vršene su i 
korekcije na pozajmištu. U ljetnom periodu kod 
iskopa i transporta gubici vlage iznosili su do 6°/o. 
Da se spriječe gubici, površina pozajmišta brazdana 
je riperom i prskana vodom. U zimskom periodu 

trebalo je smanjivati vlažnost materijala. To se 
postizavalo većim otkopnim dužinama, koje su do¬ 
zvoljavale gubitke vlage u brazdi do ponovnog do¬ 
laska pluga. Također je i uziman tanji rez. 





SI. 5: Elevatorni plug Euclid na pozajmištu gline 

Tokom 1960. godine, za 235 radnih dana, pozaj- 
mište je dalo 910.000 m 3 gline, mjereno u jezgri 
brane. 

Radna ekipa na pozajmištu bila je ovog sastava: 

Iskop 4 budložerista i radnika 

Transport 13 šofera 

Korekcija vlage 3 šofera i radnika 

Servis 2 radnika. 

Godišnji prosjek učešća radne snage za 1 m 3 gli¬ 

ne, mjereno u jezgri, bio je: 


Iskop 

0,016 

Transport cca 3 km 

0,065 

Korekcija vlage 

0,013 

Servis 

0,012 

Ukupno 

0,11 sati/m 3 


Glavni radovi 

Skretanje rijeke. U planiranoj shemi 
skretanja rijeke razmatrane su posebno niske vode 
juni-decembar i visoke vode decembar-maj. Naj¬ 
veće protoke od cca 1600 m 3 /sec javljale su se na 
mostu. Ljetni period od 20—50 m 3 /sec trebao je biti 
zahvaćen niskim zagatom s krunom na koti 398. 
Situiran je bio na uzvodnoj nožici brane. U tom vre¬ 
menskom razdoblju, od 5—6 mjeseci, trebalo je iz¬ 
vršiti sve iskope u koritu rijeke za temelje brane 
i ugraditi i glinenu jezgru do kote 423 (cca 50 m 


visine), s potrebnim uzvodnim i nizvodnim kame¬ 
nim nabačajem. Ovako izgrađeni dio brane služio 
bi kao zagat za veliku vodu od cca 1600 m 3 /sec.. Tu 
količinu vode s usporom do kote 423, mogla bi dva 
tunela propustiti bez bojazni od prelijevanja. 

U toku izvedbe zakasnilo se s tunelskim rado¬ 
vima, i planirana shema je modificirana. Zagat za 
visoku vodu je izgrađen do kote 425, ali je po¬ 
maknut uzvodno uz samu nožicu brane. Ovo loci- 
ranje tražilo je izvedbu uzvodnog nepropusnog 
blanketa od gline s zaštitom pokosa kamenom. Za¬ 
gat je sastavni dio uzvodnog kamenog dijela brane. 
Potrebne količine materijala bile su znatno manje 
(cca 1 milijun m 3 kamena), a vrijeme izgradnje 
kraće. Materijal zagata bio je kamen i glina s fii- 
terskim prijelaznim slojevima. Nizvodni zagat po¬ 
stavljen je van tijela brane, na koti 385. U toku 
radova zagati za malu vodu bili su preplavljeni — 
prve godine — i voda je prodrla u građevnu jamu, 
što je izazvalo zastoje na gradilištu. 

Za izolaciju pojedinoga tunela izvođeni su tako¬ 
đer nasuti zagati. Potrebno je spomenuti lakoću i 
brzinu s kojom je izvođač izvodio te radove. Nosivi 
dio bio je kamen na kojega su se naslanjali ostali 
materijali, po nekom dosta grubom filterskom pra¬ 
vilu. Nije se mnogo biralo materijale. Uzimani su s 
deponija od raznih iskopa. Trošni laporci pokazali 
su se kao vrlo dobar materijal za zaptivanje. Di¬ 
menzije u poprečnom presjeku bile su malo preve¬ 
like, međutim, to su diktirali strojevi. Materijali su 
kipani na krunu i nakon toga razastirani buldože¬ 
rima. Zadnji sloj koji ostaje u kontaktu s vodom 
dosta je važan i on treba da bude od mršave lako 
drobive gline. Također je važno njegova ugradnja, 
kojoj treba posvetiti malo više pažnje. Materijala 
treba biti u dovoljnoj količini kada se razastire, i 
nikad ne sipati na mejsto gdje je materijal poprimio 
svoj konačni pokos u vodi. 

Tunelski radovi. Glavni radovi su počeli 
iskopom tunela, koji su locirani paralelno u desnom 
boku. Osovinska udaljenost tunela je cca 25 m. Do¬ 
sta duboki predusjeci formirali su ulazne i izlazne 
organe za fazu skretanja rijeke. Da bi se izbjegla 
jaka konstrukcija potpornih zidova, dovodni i od¬ 
vodni kanali obloženi su betonom cca 50 cm de¬ 
bljine i pridržani ankerima 0 50 mm — dubine 
3—5 m. 

Brdski materijal sastojao se od vapnenih i gli- 
novitih škriljevaca, pješčenjaka, vapnenca i lapora. 
Po iskopu neki od tih materijala bili su podložni 
raspadanju na zraku i u kontaktu s vodom. 

Oblik tunela bio je kružni, a iskop u obliku 
potkove. Manji tunel izbijen je uglavnom u punom 
profilu, dok je kod većega tunela izbijena najprije 
kalota, a nakon toga donji dio. Po cijeloj dužini 
tuneli su podgrađeni jakim čeličnim prstenovima. 
Mjestimično su korišteni i ankeri. Naročito slabe 
partije obložene su odmah betonom u oporcima a 
betonskim kockama u kaloti. Za transport i utovar 

SKRETANJE RIJEKE 
„ SHEMA ZAGATA 




SI. 6: Shema zagata 


materijala korištena su Muir-Hill dumperi od 6 t i 
utovarivači Eimco 105. Za donji dio većega tunela 
korišteni su Euclid dumperi 15 t, i bager kašike 
1 m 3 . 



SI. 7: Izvedba uzvodnog zagata s blanketom od gline 


Tuneli su obloženi armirano-betonskom oblo¬ 
gom. Betoniranje je izvedeno u dvije faze; najprije 
podnožni svod a poslije oporci i kalota, upotrebom 
betonskih pumpa i čeličnih oplata. Prstenovi čelične 
podgrade nisu vađeni. 

Radovi u tunelima izvedeni su kvalitetno. Po¬ 
jedine dionice bile su u lošem materijalu i izbija¬ 
nje jednoga većega profila širine do 10,50 m uspje¬ 
šno je izvršeno primjenom čelične podgrade, koje 
su omogućile korištenje strojeva i pokretne metalne 
oplate. 

U završnoj fazi radova izvršen je spoj tunela 
s iragicionim ispustima i dovodima za buduće tur¬ 
bine. Na vanjskom dijelu ovih radova čelični vo¬ 
dovi položeni su na temelje i obloženi betonom u 
blokovima 8—10 m, preko kojih je kasnije ugra¬ 
đen kameni nasip brane. Podzemni dio između 
čeličnih cijevi i stijene zapunjen je betonom i 
otješnjen s kontaktnim injektiranjem. 

Od račvanja tunela do injekcione zavjese, u 
dužini cca 300 m tuneli su također projektirani s 
čeličnom oblogom. Vrijedno je spomenuti organi¬ 
zaciju rada na ovom radnom mjestu. U fazi skre¬ 
tanja rijeke profil većega tunela bio je 9 m. Čelična 
obloga imala je čisti profil 8 m, debljina lima 25 
mm s jakim rebrima za ukrućenje na svakih 3 m. 
Limovi su savijani na samom gradilištu, montirani 
i zavareni u elemente od cca 9 m. Sa specijalnim 
transportnim uređajem elementi su prebačeni u 

tunel, zatim postavljeni i zavareni. Tako je pri¬ 
premljen potez od cca 150 m, nakon čega je uslije¬ 
dilo betoniranje. Debljina betonske ispune bila je 
50 cm. Rebra za ukrućenje visine cca 20 cm spri- 




»SI. 8: Irigacioni ispusti 


ječila su mogućnost pristupa betonircima za vri¬ 
jeme ugradnje. U kaloti čelične obloge na svakih 
6 m ostavljeni su otvori za priključak betonske 
pumpe. Izvođač se je dakle odlučio na betoniranje 
u punom profilu, na spomenutoj dužini, bez pre¬ 
kida. Betoniranje je počelo s jednoga kraja, pri¬ 
ključkom pumpe na prvi otvor i kada se beton po¬ 
javio na slijedećem otvoru, cijev je priljukčena na 
njega. Tog momenta tlak pumpe na priključku pe¬ 
njao se do 10 at. Na otvorima 0 30 mm, koji su 
ostavljeni za priključke kod injektiranja, moglo se 
pratiti kretanja betonske mase. Betonska pumpa 
postavljena je na jednu plato prikolicu. Cijevi su 
montirane na skeli, koja je završavala s radnim 
platoom. Dotur betona s centralne betonare do 
pumpe bio je dumperima. Iako se pokazala izvjesna 
sumnja da će ovakav način betoniranja imati loših 
mjesta, naročito u invertu gdje postoji mogućnost 
stvaranja zračnih džepova, izvođač je preuzeo na 
sebe potpunu odgovornost za eventualne naknadne 
troškove kod saniranja. Kasnija kontaktna injek¬ 
tiranja pokazala su normalna gutanja. Presudnu 
ulogu odigrao je kvalitet i konzistencija betona, 
te pravilan raspored otvora za priključke pumpe. 
Upotrebljen je riječni šljunak s maksimalnim 
zrnom 15 mm. 

Nasuta kamena brana. Po operativnom 
planu za nasipanje brane predviđeno je 2 godine. 
Izvođač je u tome uspio, zahvaljujući solidno izve¬ 
denim pripremnim radovima. Kod razrade plana 
nasipanja riješenja je mogućnost stalne ugradnje 
kamenoga nasipa. U kišnom periodu, kada nije bilo 
moguće ugrađivati glinu, nasipane su kamene zone 


uz pokose, a zatim zone uz samu glinu, u visini 
10—15 m iznad kote gline. Kod paralelne ugradnje 
kamena i gline forsiran je kameni nasip u širini, 
koja je trebala osigurati ugradnju jezgre do pla¬ 
nirane visine za tu sezonu, do kišnog perioda. 

Ovako postavljena shema nasipanja kamenih 
brana s centralnom postavljenom jezgrom omogu¬ 
ćuje kontinuiranu ugradnju kamenog nasipa i ubla¬ 
žuje donekle prednost, koju imaju iste brane s uz¬ 
vodnim nepropusnim slojevima, s obzirom na mo¬ 
gućnost masovne ugradnje kamenog nasipa. 

Shodno specifikacijama i preporukama, upo- 
trebljene su dvije metode nasipanja kamena. Čelno 
nasipanje u visokim etažama s ispiranjem i nasi¬ 
panje »bafer« zona u slojevima 0,80—1 m bez poli¬ 
jevanja. Kod čelnog nasipanja u visokim etažama 
zadržana je najmanja visina 9 m, dok je najveća 
visina iznosila do 25 m. Izuzetak je bio dio kame¬ 
noga nasipa uz krunu, gdje je visina etaža iz izve¬ 
dbenih razloga bila manja. 

Kamen je ispiran konzolnim hidromonitorima, 
mlazom upravljenim okomitom na nasip. U prin¬ 
cipu, ispiran je pojas 2—3 m, širine od ruba nasipa 
prema dolje, gdje se najviše zadržavala sitnež. 
Površina svake etaže bila je pripremljena radi bo¬ 
ljeg kontakta sa slijedećim slojem: Najprije je iz¬ 
vedeno brazdanje s riperom, a zatim sitnež isprana 
s hidromonitorima. Prema frekvenciji pojedinog 



SI. 9: Transport čelične obloge za 9 m tunel 


radnog mjesta, mlaznica hidromonitora bila je 
50—70 m, tlak 7 at. Zahtjev postavljen specifika¬ 
cijama da količina vode treba biti tri puta veća 
od ugrađenoga kamena, održan je tokom cijele 

gradnje. Kod mjesečne ugradnje oko 300.000 m 3 
nasipa, korišteno je 5—7 hidromonitora. 

Da bi se dobile ove relativno velike količine 
vode, izgrađeno je pumpno postrojenje na rijeci, 
nizvodno od brane. Brojem instaliranih pumpa i 
hihromonitora dobile su se željene količine vode 
i pritisci. Dvije vertikalne dubinske pumpe svaka 
22 nvVminut, H = 75 m, crpile su vode iz rijeke kroz 
cijelo vrijeme građenja. Da bi se svladale visine, 
postavljene su tri relejne pumpe na visinskim raz¬ 
likama do 30 m. Po gradilištu razvedena je mreža 
čeličnih vodova 0 400—200 mm. Od glavnih vo¬ 
dova do hidromonitora upotrebljene su gumene 
cijevi 0 150 mm. Ekipa od desetak montera i rad¬ 
nika održavala je, montirala i prebacivala vodove. 



SI. 11: Ugradnja kamenog nasipa 


Uz filtere, nasipanje je izvedeno u niskim slo¬ 
jevima bez polijevanja. Poslije kipanja sloj je po¬ 
ravnan buldožerom. Širina tih zaštitnih zona kre¬ 
tala se 6—10 m, koliko je bilo potrebno za rad 
strojevima. U pravilu u ove »bafer« zone ugrađi¬ 
van je sitniji materijal. Prije ugrađivanja novog 
sloja, površina donjeg je isprana. 


Temeljenje brane, kako smo već spomenuli, 
tražilo je velike iskope na bokovima. Nakon tih is¬ 
kopa i skretanja rijeke pristupilo se iskopu i pri¬ 
premi temelja u samom koritu. Građevna jama bila 
je potpuno suha, i nije bilo poteškoće kod ugradnje 
prvih slojeva gline. Naročita pažnja bila je posve¬ 
ćena uređenju površina ispod jezgre na bokovima. 
Težilo se dobiti ravne glatke plohe odgovarajućih 
nagiba i izbjeći nadvjese i udubljenja. Materijal 
bokova, nakon iskopa izložen na zraku, bio je po¬ 
slije kratkog vremena podložan trošenju i raspa¬ 
danju. Da bi se to izbjeglo, završni iskop i čišćenje 
organizirano je u etažama 4—5 m, a kako je na¬ 
predovala ugradnja gline, pripremana je defini¬ 
tivno podloga u visinama po 1 m. Ovim postupkom 
glina je ugrađena na čvrstu i zdravu podlogu, koja 
je omogućila dobar kontakt. Prije ugrađivanja 
kamenoga nabačaja, a nakon iskopa, površine su 
pokrivene blanketom od šljunka debljine 
0,60—1 m. 

Ugrađivanje glinene jezgre bilo je vezano za 
rješenje saobraćaja između nizvodnog i uzvodnog 
dijela gradilišta. Do kote 425 bile su izgrađene 
ceste na bokovima. Poslije te kote saobraćaj je 
održavan preko nasutog dijela brane. U toku gra¬ 
đenja prelazi su najčešće sjekli glinenu jezgru uz 
bokove, a nekada negdje po sredini. Takav prijelaz 
korišten je istovremeno samo jedan, i bio je uvje¬ 
tovan dinamikom napredovanja gline i kamena. 
Kod razrade sheme nasipanja položaj prijelaza, 
kota i vrijeme korištenja diktirali su površine, na 
kojima se može ugrađivati glinena jezgra. Ovi mo¬ 
menti utjecali su, dakle, na dispoziciju prijelaza, 
a ovaj je rješavao ujedno i saobraćaj između uzvod¬ 
nog i nizvodnog dijela gradilišta. 

Nakon opita na probnim poljima, usvojeno je 
8 prijelaza ježom s visinom sloja 15 cm. Visina 
bodlje ježa bila je 20 cm, površina oko 38 cm 2 , a 
opterećenje cca 35 kg/cm 2 . Slojevi su ugrađivani 
horizontalno. Prije ugrađivanja novoga sloja povr¬ 
šine se hrapavi, lagano prska i nakon toga nanosi 
materijal. Preko novonanešenog sloja a prije zbi- 
janja, nastojalo se izbjeći saobraćaj vozilima preko 
neizvaljanih površina, a time i pojavu površinskog 
zbijan ja sloja. Ova se često javlja kod upotrebe 
teških transportnih jedinica. U ovakvim slučaje- 

vima potrebno je nanešeni sloj izbrazdati, nakon 
čega će kod prvoga prijelaza ježa početi normalno 
zbijan je sloja, oddozdo prema gore. 

Uz bokove, glina je zbijena ručnim pneumat¬ 
skim nabijačima. U tom pojasu širine 0,50—1 m 
glina je imala veću vlagu radi boljeg kontakta. Uz 
bokove stalno je radila ekipa od 10—15 radnika. 
Imala je zadatak pripremiti površinu za ugradnju 
i nabijati glinu. 



SI. 12: Ugradnja gline i filtera pri kruni brane 

Filteri su ugrađivani paralelno s glinom. Širina 
pojedinog filterskog sloja bila je 3 m. Materijal se 
prebacivao s Euclid dumperima od 15 t. Jedna kola 
iskipana su na 2—3 hrpe, nakon čega je buldože¬ 
rom materijal razastrt i poravnan. Materijal je do¬ 
turan uvijek preko glinene jezgre, tako da je kod 
istovara trećega filterskog sloja vozilo zbijalo prvi 
i drugi sloj. Visina tako zbijenih slojeva bila je 
15—20 cm. Kod zbijanja gline jež je hvatao oko 
0,5 širine prvi filterski sloj. 

Dinamika ugradnje nasipa bila je: 

Tokom 1959 godine ugrađeno je ukupno 1,2 
milijuna m 3 nasipa. To je uglavnom bio kameni 
nasip uzvodnog zagata. Glina je ugrađena do kote 
405, i time izvučena iz korita. U toku 1960. godine 
operativnim planom nasipa predviđena je kota 460. 
U toj godini ugrađeno je 2,9 milijuna m 3 kamenog 
nasipa, 0,9 milijuna m 3 gline i 0,3 milijuna m 3 fil¬ 
tera, dakle ukupno 4,13 milijuna m 3 nasipa. Mje¬ 
sečni prosjek bio je 345.000 m 3 nasipa. Maksimalna 
mjesečna ugradnja 526.000 m 3 , dnevno prosjek u 
tom mjesecu 18.000 m 3 /dan. U 1961. godini ugrađen 
je ostatak od 1,87 milijuna m 3 nasipa, i u novembru 
iste godine brana je završena. 

Ranije je spomenuta mehanizacija koja je bila 
vezana za kamenolom, pozajmište gline i separacije. 
Pored te, na brani radili su i ovi strojevi: 


Buldožeri: Allis Chalmers HD-21 i 


Caterpillar D4, D6, D8 


kom 

3 

Motor grader Caterpillar No 12 


kom 

1 

Utovarivač Michigan 175 


kom 

1 

Bager motikar Bucyrus 54-E 


kom 

1 

Riper Caterpillar model 12 


kom 

1 

Ježevi s dva bubnja, Gerhard H 

120 



i American model 96 


kom 

4 

Pneumatski ručni nabijači Thor 

66-T 

kom 

15 

Rotacioni kompresori Jaeger 600 


kom 

4 

Hidromonitori 0 50—70 mm 


kom 

8. 

Godišnji prosjek učešća radne 

snage 

kod ugrad- 

nje pojedinih materijala bio je: 




ugradnja kamena 

0,075 

sati/m 3 


ugradnja gline 

0,13 

sati/m 3 


ugradnja filtera 

0,06 

sati/m 3 . 



Nadzorna služba imala je geomehanički labora¬ 
torij, koji je pratio kvalitet materijala na pozajmi- 
štima i njihovu ugradnju. Zbijenost gline kontroli¬ 
rana je po Proctorovoj metodi, a filtera metodom 
relativne zbijenosti. Granulometrijski sastav mate¬ 
rijala vidi se iz slike. 


GRANULO METRI JSKE KRIVULJI FILTERA I GUME 



granulometroska KRIVULJA KAMENA 



SI. 13: Granulometrijske krivulje materijala, koji 
su ugrađeni u branu 


P r e 1 i v. Na gradilištu je ugrađeno oko 400.000 
m 3 betona. Pored tunela, strojarnice, ulaznih i 
izlaznih građevina, najveći objekat bio je preliv. 
Izveden je u armiranoj konstrukciji. S obzirom da 
je postavljen uz vrlo strmi desni bok, s dosta veli¬ 
kim visinskim razlikama po podužnoj osi, orga¬ 
nizaciju betoniranja trebalo je provesti po detaljno 

razrađenom planu. Izvođač je bio postavio kabl 
kran, kojega praktički nije koristio. On je ustupio 
mjesto pojedinačnim bager dizalicama, s granama 
dužine do 30 m i Euclid vozilima s košem za 4 m 3 
betona. Na ovaj način, uz pomoć privremeni^ pri¬ 
laza beton je prebačen do mjesta ugradnje. Sadržaj 
korpa za beton bio je 0,5—2 m 3 . Kod betoniranja 
korišteni su zračni pervibratori 0 200 mm. Objekat 
je izveden u blokovima visine 1,5 m, da bi se iz¬ 
bjegle prsline uslijed termičkih uticaja kod vezanja 
betona. Iz istih razloga njezi betona bila je posve¬ 
ćena velika pažnja. Svježi betoni vlaženi su siste¬ 
mom perforiranih polivinilskih cijevi. Za vrijeme 
ljeta nije se betoniralo u vrućim satima. Na radnim 
i konstruktivnim reškama ugrađena su gumena brt¬ 
vila. Radne reške bile su obrađene mlazom vode i 
zraka. Oplate su bile uglavnom metalne, konzolnog 
tipa. 

Postavljena organizacija kod betonskih radova 
omogućila je istodobno betoniranje na 3—4 radna 
mjesta. Sa tri bager dizalice Bucurys 71-B i osam 
Euclid vozila, dnevna ugradnja penjala se do 1000 
m 3 /dan. Na gradilištima nasutih brana, gdje ima 
dosta i betonskih radova raspoređenih na nekoliko 
objekata, prijenos betona vozilima i bager dizalica¬ 
ma može se s uspjehom primijeniti, tim prije što se 
operativnim planom može predviditi korištenje tih 
bagera i na zemljanim radovima. 

O mehanizaciji na gradilištu 

Presudnu ulogu u izvedbi projekta Derbendi 
Khan odigrala je mehanizacija. Izvođač je uspio 
mehanizirati sve procese rada. Velike mase iskopa, 
transport od pozajmišta do brane i ugradnja nasipa 
ne bi se mogli zamisliti bez strojeva koje je izvo¬ 
đač posjedovao. Uz to, imao je i kadrove koji su 
stekli iskustvo na ranijim sličnim objektima. Svaki 
od njih ovladao je rukovanjem nekoliko strojeva. 



U tom su poslovođe bile primjer. Intervencije u 
slučaju kvarova bile su brze. Posebne servisne 
ekipe vršile su stalni nadzor na pojedinim grupama 
strojeva, podmazivale su ih i snabdjevale gorivom. 
Gradilište je imalo radionice za najveće remonte, i 
skladišta s bogatim asortimanom rezervnih dijelova. 
Grupe pojedinih strojeva bile su od iste firme 
i istoga tipa, većinom emeričke proizvodnje. Tako 
su bageri bili Bucurys Erie Compani, buldožeri 
Allis Chalmers, grejderi Caterpillar, utovarivači 
Eimco i Michigan, vozila Euclid, budilice Ingersoll 
Rand i kompresori Jaeger. 

Prateći rad mehanizacije i postignute učinke po¬ 
jedinih strojeva, nije na odmet spomenuti nama 
već poznate činjenice kod korištennja strojeva u 
građevinarstvu: 

Na velikim gradilištima kao što su nasute brane, 
dobro prostudirana organizacija mehaniziranog 
građenja vodi uspjehu kod građenja. Količine ra¬ 
dova u projektu i rok završetka uvjetuju red veli¬ 
čine opreme gradilišta. Ekonomičnost mehanizira¬ 
nog građenja bazira se na izboru kvalitetnih i 
kroz praksu provjerenih strojeva, koji moraju biti 
dobro održavani i snabdjeveni potrebnih rezervnim 
dijelovima. Po mogućnosti za pojedinu vrstu ra¬ 
dova nabavljati isti tip strojeva. Ovo pruža veliku 
prednost kod održavanja i rukovanja. Kod hidro- 
gradnja, gdje je izgradnja pojedinih objekata ve¬ 
zana za sezonu, potrebno je sa najvećom pažnjom 
razmotriti rezervu u strojevima. U slučaju novih 
investicija za opremu, potrebno je voditi računa o 



SI. 14: Izvedba preliva 


SI. 15: Izvedba preliva 

daljnjem korištenju strojeva, eventualno i za manja 
gradilišta. 

Na gradilištima s jakom opremom, organizaciji 
održavanja strojeva potrebno je posvetiti veliku 
pažnju. Stroj je tek onda ekonomičan kad stalno 
radi, tj. kad je bez čestih kvarova. Pored pravilnog 
rukovanja, to omogućuje stalni stručni nadzor i 
servis. Za pojedini stroj treba naći vremena za 
njegov redovni remont. Rad s dotrajalim stroje¬ 
vima često dovodi u pitanje uspjeh na gradilištu. 
Investiranje u takve strojeve smatra se loša praksa, 
i treba ih zamijeniti novim. 

Svaki izvođač želi što je moguće prije amorti¬ 
zirati građevinske mašine. To je jedan od razloga 
da budu uvijek sposobne za rad. Rad u dvije smje¬ 


ne uvjetuje mogućnost punog iskorištenja strojeva, 
a da se još uvijek ima vremena za održavanje. 
Radom u tri smjene, strojevima se redovno pokla¬ 
nja mala pažnja a rezultat su česti kvarovi i kratak 
vijek trajanja. 

Ekipe uz strojeve moraju potpuno ovladati gra¬ 
đevinskim mašinama. Jedan dobar rukovalac stro¬ 
jeva mora znati raditi s jednom grupom strojeva, 
kao što su buldožer, grejder utovarivač i bager. 
Pored ranije spomenutoga, učinak stroja zavisi od 
njegove produktivnosti. Kod velikih zemljanih ra¬ 
dova, kadar poslovođa treba da se regrutira od lju¬ 
di, koji poznaju rukovanje strojevima i znaju što 
stroj može dati, pa makar oni bili »strojari«, kako 
ih mi zovemo u našim građevnim poduzećima. 


kratke oiješti - 

Izgradnja fabrike cementa u Goraždu 

Fabrika azotnih jedinjenja u Vitkovićima kod Go- 
ražda počela je izgradnju fabrike cementa u koju će 
investirati oko 840 milijuna dinara iz vlastitih 
sredstava. 

U toku su građevinski radovi i nabavka potrebnih 
strojeva, uglavnom domaće proizvodnje. Planirano je 
da cementarna bude gotova do kraja 1964, a u pogon 
će biti puštena u januaru 1965. 

Fabrika će u proizvodnji cementa koristiti kao 
glavnu sirovinu otpadnu šljaku Fabrike azotnih jedi¬ 
njenja. Razna ispitivanja vršena u našoj zemlji i ino¬ 
zemstvu pokazala su, da se od ove šljake, uz dodavanje 
prirodnih sirovina: gipsa i krečnjaka, može proizvoditi 
nekoliko vrsta cementa odlične kvalitete. 

Građevinska poduzeća u Bosni i obližnjim zapad¬ 
nim dijelovima Srbije zainteresirana su za kupovinu 
cementa u budućoj Cementarni Goražde, jer će zbog 
male udaljenosti moći da ostvare znatne uštede u 
transportnim troškovima. R. P. 

Građevinarstvo u Sedmogodišnjem planu 

Savjet za građevinarstvo Savezne privredne ko- . 
more razmatrao je nedavno informaciju o pripremama 
za izradu Sedmogodišnjeg plana, i usvojio elaborat: 

»Uslovi i pravci razvoja građevinarstva — teze za 
izradu plana od 1964. do 1967. godine.« 

Elaborat je pripremila stručna radna grupa za 
izradu koncepcije razvoja građevinarstva. Stručna rad¬ 
na grupa pripremila je prvi nacrt Sedmogodišnjeg 
plana. Ona je smatrala da osnovno pitanje na koje 
treba dati odgovor u prvoj fazi rada glasi: »Šta bi 
trebalo učiniti da naša izgradnja u narednom periodu 
bude brža, jeftinija i racionalnija«, uslijed čega se i 
opredjelila za takav pristup elaboratu i području 
istraživanja. ^ 

Materijal je dat u slijedećim poglavljima: Uvod, 
Polazne osnove, Dosadašnji razvoj građevinarstva, 
Osnovni ciljevi i zadaci, kao i Tendencije i pravci 
razvoja građevinske tehnike i tehnologije u svijetu i 
kod nas. 

Savjet za građevinarstvo SPK konstatirao je, da je 
ovaj materijal dobro obrađen, ali da bi u daljoj raz¬ 
radi trebalo posebno istaći još neka pitanja: Položaj, 


razvoj i značaj industrije cementa — Ostvarenje šireg 
asortimana i bolje kvalitete građevinskih radova — 
Zadaci u vezi s izgradnjom visokonaponskih daleko¬ 
voda — Sistem školovanja kadrova, naročito na 
fakultetima. R. P. 

Razvoj integracije u građevinarstvu Hrvatske 

U posljednjim godinama građevinarstvo Hrvatske 
zauzima jedno od najistaknutijih mjesta u sistemu pri¬ 
vređivanja. Ostvareni su opsežni zadaci. No, put ka 
većim uspjesima kočilo je manje uspješno rješavanje 
organizacionih problema. 

O temi integracije u građevinarstvu ponovno se 
ljetos govorilo na savjetovanju u Zagrebu. 

U Hrvatskoj djeluje više od 500 registriranih pri¬ 
vrednih organizacija građevinske struke. Toliki broj 
ne bi bio na odmet, da su sva ova poduzeća organi¬ 
zaciono sređena, tehnički i kadrovski dobro opremljena; 
ali većina njih ima nisku produktivnost rada, ne ras¬ 
polaže potrebnom opremom, a tehnološki im je proces 
uglavnom zanatski. 

Poseban problem predstavljaju poduzeća za završne 
radove, kojih u Hrvatskoj ima oko 250, a od toga naj¬ 
veći broj na području Zagreba. Ta bi poduzeća tre- 
malo objediniti u nekoliko većih i sposobnijih grupa, 
koje bi bile dobro organizirane, pa ne bi došlo do za¬ 
tezanja sa završnim radovima ,a objekti bi bili brže 
predani na uporabu. 

Sada se, međutim, u okviru izrade projekcija Sed¬ 
mogodišnjeg plana SFRJ i SR Hrvatske izrađuju i 
mnoge analize, koje imaju za cilj ubrzanje integraci¬ 
onih procesa u građevinarstvu. R. P. 

Nova zgrada telekomunikacija u Novom Sadu 

Krajem septembra u Novom Sadu je svečano otvo¬ 
rena i predata upotrebi novosagrađena zgrada tele¬ 
komunikacija. 

Suvremenu dvanaestokatnicu su projektirali Dra- 
giša Brašovan i Đorđe Fabaković. 

Gradnja ove, zasad najviše zgrade u Novom Sadu, 
koštala je oko 900 milijuna dinara. Postavljanjem auto¬ 
matske tranzitne telefonske centrale omogućit će se 
direktna veza s Beogradom, a kasnije i s drugim 
gradovima. R. P. 

U gradnji je pruga širokog kolosijeka Čačak—Požega 

Započela je gradnja željezničke pruge normalnog 
kolosijeka Čačak—Užička Požega, dužine 32 km. O 
planu izgradnje ove pruge objavili smo vijest već ra¬ 
nije. Sada ćemo iznijeti tehničke podatke. 

Predviđeno je da se izgradnja dovrši u 1966. god., i 
odmah pruga pusti u saobraćaj. Pruga će biti osposo¬ 
bljena za brzine do 100 km. 

Sredstva za gradnju osiguralo je ŽTP Beograd, di¬ 
jelom iz vlastitih izvora, a dijelom iz kredita. 

Trasa nove pruge ide uglavnom pored sadašnje 
pruge, a djelomično će koristiti i njen donji stroj. Me¬ 
đutim, da bi se izbjegla stješnjenost u Ovčarsko-Ka- 
blarskoj klisuri, kojom prolazi i nova, moderna cesta 
Beograd—Zlatibor, nova trasa zahtijeva gradnju šest 
tunela, a osim toga bit će sagrađena i tri veća mosta 
preko Zapadne Morave. 

Iako se ni sada ne može osporiti potpuni ekonomski 
značaj ove pruge, to će još više doći do izražaja kad 
se potpuno izgradi projektirana pruga Beograd—Bar. 
Time će istočni i južni krajevi zemlje dobiti znatno 
kraću vezu sa Jadranom. Osim toga, pruga Čačak— 
Požega predstavlja i početnu dionicu tzv. željezničke 
magistrale »južno od Save«: Čačak—Požsga—Kosjerić— 
Valjevo—Zvornik—Tuzla—Banjaluka, koju će se u per¬ 
spektivi graditi. Ta magistrala bila je projektirana još 
prije rata i na nekim dionicama bili su izvođeni ze¬ 
mljani radovi. R. P. 

U nekoliko redaka ... 

Za PUT POJATE — KRUŠEVAC, završeni su pri¬ 
premni radovi i počela je gradnja. Put će biti dug 24 
km, a za njegovu gradnju — koja će trajati dvije go¬ 
dine — utrošit će se milijardu i po dinara. 

U ČAKOVCU je počela gradnja velikog silosa, koji 
će moći da primi 6800 t žitarica. Iznad silosa sagradit 
će se rezervoar za čakovečki vodovod. Silos će biti 
završen u oktobru. Ovaj će objekt biti visok 50 m, a 
za njegovu gradnju utrošit će se 217 milijuna dinara. 

BEOGRADSKI »ENERGOPROJEKT« izgradio je 
drugu HE u Togu (Afrika), koja je nedavno puštena u 
rad. 

GRADSKI FOND ZA STAMBENU IZGRADNJU U 
ZAGREBU raspisao je u julu natječaj za prodaju 3400 
stanova, te zaključio drugi konkurs za izgradnju i do¬ 
vršenje poslovnih prostorija. Ove godine fond je za to 
odvojio oko 700 milijuna dinara, kako bi se što prije 
popunila praznina u novim naseljima i poboljšala op¬ 
skrba u drugim dijelovima grada. 

U ZAGREBU je na Dan Ustanka — 27. VII pušte¬ 
na u pogon novosagrađena si jemenska žičara. 

U IDUČIH 7 GODINA U ZAGREBU bi se prema 
urbanističkim koncepcijama najviše stanova ugradilo 
u južnom dijelu i području Trn ja: na desnoj obali Save 
oko 16.000, a južno od željezničke pruge oko 10.000 
stanova. Takva orijentacija stambene izgradnje po¬ 
vlači za sobom i uređenje komunalija, među kojima 
su svakako veoma važne saobraćajnice koje će pove¬ 
zivati nove dijelove grada sa starim. 

U KNINU je izgrađen za mjesnu bolnicu novi, mo¬ 
derni, interni, dječji i ginekološki odjel. To je ostva¬ 
reno podizanjem bolničke zgrade za još jedan kat. 

TURISTIČKI PLAN DUBROVNIKA (sedmogodišnji) 
morat će pretrpjeti izmjene: trebat će graditi više 
nego što se planira. Na tu potrebu oštro upozorava sve 
veća potražnja prostora za smještaj. 

NA PANČEVAČKOM MOSTU pušten je 7. jula 
u saobraćaj cestovni kolovoz, a time je potpuno pušten 
u pogon ovaj objekt. R. P. 


Jedna korisna racionalizacija pri građenju 

(čelični cijevni nogari — kavalete) 

Na našim gradilištima još su često u upotrebi 
drveni nogari »koze«, koji su u primjeni glomazni i 
teški, kratkog vijeka i skupi zbog visoke cijene 
drvene građe. 

Ovi klasični nogari ne mogu se podešavati prema 
veličini prostorije, teško se prenose u radne prostorije 
i hodnike. 



Zato je za pozdraviti pojavu nogara, izrađenih od 
čeličnih cijevi sa mogućnošću podešavanja visine, 
koje proizvodi za tržište poduzeće za obradu metala 
»OBRADA« iz Čapljine. 

Ovi nogari rade se u širini do 1,5 m, a maksimalna 
visina dizanja je 2,5 m. Jedan nogar teži cca 40 kg, 
a zauzima mali prostor pri smještaju i prijenosu jer se 
može rastaviti. Mogu se podešavati na razne visine, 
dovoljne za današnje visine etaža. 



Primjerenost cijene od 44.000.— dinara po jednom 
paru nogara, također je povoljno utjecalo da ih sve 
češće susrećemo na našim gradilištima. 

Tako se ova racionalizacija kod sitnije građevinske 
opreme može toplo pozdraviti jer nagla primjena u 
građenju dokazuje njenu korisnost. 

M. Jančiković 

Scijmooi i izlozbe - 

STALNA IZLOŽBA I DEMONSTRACIONI 
CENTAR STROJEVA I OPREME ZA 
GRAĐEVINARSTVO 

Na Beogradskom sajmu otvorena je 29. VI 1963. 
Stalna izložba i demonstracioni centar strojeva i 
opreme za građevinarstvo i industriju građevin¬ 
skog materijala, koju organizira poslovno udru¬ 
ženje »Grameks« iz Beograda. Izložba je smje¬ 
štena na otvorenom prostoru iza hale I sajmišta, s 
privremenim biroom u paviljonu IMT. 

Još kada je 1960. godine na Beogradskom sajmu 
održan I međunarodni sajam građevinarstva, bilo 
je govora o tome da se na sajmištu organizira stalni 
centar za prikazivanje građevinske mehanizacije 
i opreme. Za to, međutim tada još nisu postojali 
svi uslovi, pa je realizacija ove ideje odložena. 
Kada je osnovano poslovno udruženje proizvođača 
i opreme za građevinarstvo i industriju građevnog 
materijala »Grameks«, koje učlanjuje ili na drugi 
način okuplja sve važnije proizvođače ove robe, 
obnovljeni su razgovori o stvaranju specijalizirane 
izložbe trajnog karaktera. 

Krajem aprila ove godine na Beogradskom saj¬ 
mu su se sastali članovi poslovnog udruženja »Gra¬ 
meks« s predstavnicima ostalih zainteresiranih po¬ 
duzeća, institucija i državnih organa. Tada je je¬ 
dnoglasno donijet zaključak da se odmah poslije 
VII sajma tehnike u Beogradu pristupi organizi¬ 
ranju Stalne izložbe i demonstracionog centra na 
Beogradskom sajmu i da nosilac organizacije rada 
Izložbe bude »Grameks«, u suradnji s Beogradskim 
sajmom, Stalnom izložbom građevinarstva, Iinsti- 
tutom za ispitivanje materijala i drugim nadlež¬ 
nim institucijama i organima. 

Učestvujući na VII međunarodnom sajmu teh¬ 
nike, »Grameks« je već tada prikazao jedan dio 
programa eksponata koji će se nalaziti na Izložbi. 
Međutim, Izložba će biti bogatija od tog programa, 
jer se među njenim eksponatima nalaze i uređaji 
koji na Sajmu nisu izlagani, a stalno će se dopu¬ 
njavati novim proizvodima, odnosno usavršenim 
tipovima opreme koja se već prikazuje. Stalni ka¬ 


rakter Izložbe iziskuje da ona uvijek bude slika 
proizvodnog programa u datom trenutku i da in¬ 
teresenti na njoj uvijek nalaze ono što im udruženi 
proizvođači mogu da isporuče. 

Program izložbe predviđa: 

— podsticanje plasmana opreme za građevinar¬ 
stvo i industriju građevnog materijala na domaćem 
i stranom tržištu; 

— pružanje informacija komercijalno-tehničkog 
karaktera; 

— kontakte sa stranim privrednim delegaci¬ 
jama i kupcima i olakšavanje sačinjavanja robnih 
lista za međunarodnu razmjenu; 

— upoznavanje korisnika ove opreme s kom¬ 
pleksnom proizvodnjom, kao i razmjena iskustava 
u eksploataciji; 

— kontakte između proizvođača radi unapre¬ 
đivanja proizvodnje, usklađivanja proizvodnih pro¬ 
grama, klasifikacije i tipizacije asortimana i speci¬ 
jalizacije u proizvodnji; 

— ispitivanje konstrukcija i eksploatacione vri¬ 
jednosti strojeva — atestiranje kod nadležnih in¬ 
stituta i organiziranje naučnoistraživačkog rada; 

— održavanje seminara i kurseva za osposob¬ 
ljavanje kadrova za rukovanje i održavanje stro¬ 
jeva i opreme. 

Metode rada Stalne izložbe i demnostracionog 
centra strojeva i opreme za građevinarstvo i indu¬ 
striju građevinskog materijala, proizlazi iz nave¬ 
denog programa, bit će komercijalno poslovanje i 
tehnička suradnja s proizvođačima i korisnicima. 
U tom cilju u birou Izložbe na sajmištu stalno će 
raditi grupa komercijalnih i tehničkih stručnjaka. 
Posebno tehničko osoblje za neposredno prikazi¬ 
vanje strojeva u radu, uvijek će biti spremno da 
stavi u pogon strojeve na mjestu na kojem su izlo¬ 
ženi, a ako se želi vidjeti i njihovo neposredno 
djelovanje, u dnu sajmišta stoji na raspolaganju 
mali poligon gdje će se moći kopati, riljati, dizati 
terete i si., jednom riječi, gdje će se strojevi pod¬ 
vrgavati detaljnijim pokusima. M. Jančiković 





Br. 10. god. XV-1963 


383 


PREFABRIKAT I 

ZAKLJUČKOM REDAKCIJA ČASOPISA PREFABRIKATI I GRAĐEVINARA, 
PREFABRIKATI CE IZLAZITI U SASTAVU NAŠEG LISTA. MOLIMO ZA SURADNJU. 

UREDNIŠTVO. 


INDUSTRIJALIZACIJA STAMBENE IZGRADNJE 

U FRANCUSKOJ , 

Ing. Milan Kružićević, Zagreb 


Važno mjesto u industrijalizaciji stambene iz¬ 
gradnje u Francuskoj zauzimaju sistemi koji za iz¬ 
radu montažnih elemenata upotrebljavaju prete¬ 
žno ili isključivo elemente od pečene gline, odnosno 
opeke, koja se proizvodi specijalno za ove svrhe. 

Dva sistema ove vrste poznati su pod imenom S. 
FIORIO i VERAN GOSTAMAGNA. 

Sjedište poduzeća Fiorio nalazi se u predgra¬ 
đu Pariza. Međutim postoji čitav niz tvornica koje 
rade po licenci ove firme. 


Sjedište firme Veran Costamagna nalazi se na 
jugu Francuske u gradu Cagnes-sur-mer. 

Ovdje će biti govora o sistemu »FIORIO«: 

Ova tehnička prefabrikacija primjenjena je prvi 
puta godine 1947. Stečena iskustva omogućila su 
efikasno rješenje svih detalja i operacija u svim 
stadijima izrade i montaže. Ovi postupci odnosno 
načini izgradnje, koji su zaštićeni u Francuskoj i 
inostranstvu, pronalasci su inženjera umjetnosti i 
manufakture Mm Georgea Fiorio te inženjera Henri 



SI. 1: Skladište elemenata 

Fiorio, profesora na školi za javne radove. Pro¬ 
nalasci se sa lakoćom mogu primjeniti u raznim 
arhitektonskim oblicima bez ograničenja visine. 


SI. 2: Odvoz elemenata iz hale 


SI. 3: Hala za proizvodnju stropnih panoa 


SI. 4: Transport elemenata 

Kao i svi ostali sistemi montaže i ovi sa opekom 
najprije su dobili saglasnosti od Naučnog centra za 
zgradarstvo (Centre scientifique et Technique du 


SI. 6: Strop 5. etaže 


Batiment), a zatim službenu dozvolu Ministarstva 
za konstrukcije i stambenu izgradnju te Ministar¬ 
stva nacionalne izgradnje. 

Upotreba šupljih tijela od pečene gline domi¬ 
nantna je u ovom sistemu. Svi elementi finalno se 
izrađuju u tvornicama tako da se na gradilištu vrši 
jedino montaža. 


SI. 5: Montaža 5. etaže 

Sistem se sastoji od ovih elemenata: zidni, stro- 
pni, pregradni, razni blokovi te stubišni krakovi. 

Prednosti upotrebe tijela od pečene gline su ovi: 

— velika lakoća elemenata povećava ekono¬ 
mičnost i ne zahtjeva tešku mehanizaciju pri ru¬ 
kovanju i dizanju elemenata, 

— zidni i stropni elementi izrađuju se od istog 
materijala čime se postiže velika homogenost koja 
znatno utiče na stabilnost konstrukcije, 



SI. 7; Fasada peterokatnice 


— toplinski koeficijent stropova i zidova je vrlo 
povoljan. Specijalni oblik elemenata od pečene gli¬ 
ne sa mnoštvom šupljina omogućava ekonomizira¬ 
nje sa grijanjem prostorija čime se uštedu je 10— 
20% kalorija u odnosu na obične konstrukcije, — 



SI. 8: Montaža javne zrade 


sa tehničke tačke gledišta zidni panoi izrađeni kao 
niz gredica od opeke omogućavaju znatno smanje¬ 
nje armiranog betona. 

Opis pojedinih elemenata 

a) Zidni 

Postoje dva bitna tipa: 

Pano MURCERAM i pano PRECERAM. Prvi se 
izrađuje od šupljih tijela opeka i spojnih gredica 
od betona dok su kod drugog spojem gredice pred- 
napregnute. 

U oba slučaja šuplja tijela od opeke povezane 
su malim »žilama« od betona u vertikalnom i hori¬ 
zontalnom smjeru. 

XJ pokrajini Lanbarede kod grada Tarbe-a iz¬ 
vodili su se fasadni panoi nosivosti za 12 etaža. 

Nakon montaže elemenata postiže se potpuni 
kontinuitet tijela od pečene gline ako se uzmu u 
obzir i svi spojevi među elementima. 

Zidni panoi mogu se upotrebiti kao nosivi ili 
kao razne grede — pregrade. 


b) Strop o‘v i 



SI. 9: Montaža stropnog panoa 

Stropni panoi također su potpuno prefabricirani 
u tvornici. Veličine su od 8 do 10 m 2 površine. Sa¬ 
drže otvore za provod dimnjaka, namaz od gipsa na 
stropu i glatke cementne navlake u slučaju plasti¬ 
čne bloge ili lijepljenog linoleuma. Glavne i sekun¬ 
darne grede ovih prefabriciranih stropova od armi¬ 
ranog su betona i specijalno prostudirane da se ne 
izgubi prednost kontinuiteta. Svi ostali elementi 
kao serklaži, vijenci itd. također su prefabricirani. 

Ovi panoi su obostrano ožbukani sa cementom ili 
gipsom. 

Rezerviran je jedan kanal od pečene gline koji 
služi za prolaz električnih kablova. Ovaj kanal mo¬ 
že biti pri vrhu ili pri dnu pregrade. 

Specijalni sanitarni pregradni panoi pripremaju 
se u tvornici. Dozvoljavaju naknadnu ugradu svih 
naprava. 


SI. 11: Stabišni krak 


SI. 10: Sanitarni blok 
c) Pregrade 

Unutarnje pregrade od keramike prefabricirane 
su i upotrebljavaju se kao panoi visine jedne etaže. 


Svi specijalni elementi proizvode se u tvorni¬ 
ci. Tako npr. stubišni krakovi finalno se obrađuju 
u tvornici dok radovima na gradilištu preostaje 
samo montaža i zalijevanje spojeva. 

Poduzeće Fiorio posjeduje vlastite specijalne 
naprave koji omogućavaju brzo i lagano rukovanje 
te montiranje elemenata. 

Sve radne operacije su strogo koordinirane. 

Napominjem da prefabrikacija zahtjeva vrlo sa¬ 
vjesnu izradu samo što se tiče finalne obrade tako 
i preciznosti elemenata. Zidni panoi, koji su pod¬ 
vrgnuti znatnom naponu prilikom dizanja ruko- 

vanja i transportirani a, moraju biti mnogo otpor- Nekoliko tvornica potpune prefabrikacije kapa- 
niji od običnih tradicionalnih — njihovo spajanje citeta 3 do 4 stana na dan, koji upotrebljavaju pe- 
zahtjeva preciznost koja je faktor stabilnosti. čenu glinu po sistemu Fiorio rade punim zama¬ 



si. 13: Skladište materijala 


hom. Postoji mnoštvo publikacija o izgradnji sta¬ 
nova, školskih zgrada i industrijskih gradnji. Nije 
na odmet napomenuti da su četiri francuska podu¬ 
zeća potpune prefabrikacije bili dobitnici Grand 
Prix na univerzalnoj izložbi u Brislu. Među njima 
se nalazilo i poduzeće Fiorio kao dobitnik ove ve¬ 
like nagrade. 

Na koncu želim napomenuti da u našoj zemlji 
postoje svi uslovi za primjenu šupljih tijela od ope¬ 
ke za izradu elemenata jednog solidnog i ekonomič¬ 
nog montažnog sistema. 

Za to postoji samo jedan uslov, a taj je da se 
dio ciglarske industrije preorijentira na izradu opi¬ 
sanih šuplji tijela. Prednost usvajanja jednog ovak¬ 
vog sistema za naše uslove jest i u tome što ne 
zahtijeva tešku mehanV.aciju. 

Spomenuli smo montažni sistem »VERAN CO- 
STAMAGNA«. 

Specijalno izrađeni šuplji elementi od pečene 
gline služe za izradu svih montažnih elemenata 
ovoga sistema. 

Udruženje Veran Costamagna ima svoje sjedi¬ 
šte u Cagnes-sur-Mer na južnoj obali Francuske. 

Sistem pripada potpunoj prefabrikaciji, a ele¬ 
mente izrađuje u obliku panoa ili blokova (zidovi, 
stropovi, stubišta, plakari, pregrade itd.). 

Ovaj sistem može se primijeniti u cijelosti ili 
samo pojedini elementi, već prema krakteru podu¬ 
zeća koje ga želi primijeniti. 



SI. 14: Izrada zidnih elemenata 

Nalazi dobru primjenu i osvaja tržište kod ve¬ 
likih poduzeća, koja izgrađuju velika naselja, kao i 
kod malih poduzetnika, pa i kod izgradnje pojedi¬ 
načnih vila. 

Za svaki dio konstrukcije prostudiran je oblik 
šupljih tijela koji najbolje odgovaraju traženim 
uslovima pojedine konstrukcije. 

Princip ovog postupka je takav da omogućava 
izradu pojedinih elemenata na samom gradilištu 
(zidni panoi). 

Spomenute tvornice na jugu Francuske razvile 
su se na terenu od 6 ha uključivši i prostor za sor¬ 
tiranje elemenata. 



SI. 15: Finalna ploha obrađena sa granulatom od 
opeke 


Radne površine su podijeljene kako slijedi: 

1. Proizvodnja šupljih elemenata od pečene 
gline 6.000 m- 

2. Pista za prednaprezanje 3.600 m 2 

3. Atelier za izradu montažnih elemenata panoa 
2.400 m 2 

4. Studije-laboratoriji-biroi-skladišta 1.000 m 2 

Na ovim površinama dnevno se proizvodi dva 
do tri stana. Postoji idealna mogućnost za izradu 
4.000 m 2 stropova u jednom danu. 




SI. 16: Oslobađaiije prozornih elemenata sa piste 


Opis elemenata 

1. Zidni panoi 

Za izradu ovih elemenata upotrebljava se spe¬ 
cijalna opeka Isoceram. 

Koncepcija izrade ove opeke zavisi o karakteru 
rada i njene upotrebe u sklopu keramika — beton, 
vertikalnim i horizontalnim spojevima, poboljšanju 
toplinske izolacije, spojevima među panoima i o 
mogućnosti dobivanja vertikalnog kostura. 

Ovi keramitni elementi sa raznolikošću formata 
omogućavaju izradu nosivih i nenosivih panoa u 
raznim debljinama. 

2. Stropovi 

Tvornica raspolaže sa pistom za prednapreza¬ 
nje na kojoj se izrađuju stropne gredice. 

Gredice su dužine prema zahtjevu gradilišta na 
kojem se montiraju. Prostor među gredicama ispu¬ 
njava se šupljim tijelima od specijalno profilirane 
opeke za tu svrhu. Naknadno se vrši zaravnavajući 
sloj stropa i postavljanje podne obloge. 

Ovaj improvizirani način izrade gredica i šu¬ 
pljih tijela, koji čini polumontažni strop, primje¬ 
njuje se kod većih i manjih poduzeća na jugu Fran¬ 
cuske. Međutim, ako se radi o izgradnji naselja u 
serijskoj izgradnji upotrebljavaju se prefabricirane 
stropne ploče dimenzije 8 m dužine i 2,50 m širine. 




SI. 17: Izrada stropnih panoa 


Postoje dva tipa ovakvih ploča: 

a) Ploče isoceram koje se sastoje od rebara 
prednapregnutog betona sa ispunom od šupljih gli¬ 
nenih tijela (opeke) specijalnog oblika. 

Podgled gredica sastoji se također od posebnog 
profila opeke tako da se dobije čitav podgled stropa 
od istog materijala. 

Ove ploče, težine 110 kg/m 2 kompletirane su na 
gradilištu sa tlačnom pločom debljine 4 cm; spo¬ 
jevi među prefabriciranim pločama zapunjavaju se 
dakle istovremeno s izvođenjem tlačne ploče. 

b) Ploče Finidal sastoje se od jedne tanke be¬ 
tonske prednapregnute ploče na koju su postavlje¬ 
na šuplja tijela od opeke između kojih su rebra, 

koja se zapunjavaju zajedno sa tlačnom pločom. 
Podgled ploče je vrlo gladak, a liči se na gradi¬ 
lištu. 

3. Pregrade 

Postoje dva tipa pregradnih elemenata, 

a) Pregrade na bazi keramitnih kutnih eleme¬ 
nata koji odgovaraju najboljim uslovima izrade 
panoa od 5 do 8 cm debljine. Obje površine su 
ožbukane, a širina ne prelazi 2 m na visinu etaže. 



SI. 18: Gredice sistem Rector 


Spojevi među elementima izvode se vrlo dobro za¬ 
hvaljujući kutnom obliku tijela od opeke koji se 
upotrebljavaju. Nakon što se postave panoi ovi kut¬ 
njaci polože se u most, a zatim se ožbukaju. Na ovaj 
način postigne se odlična veza među elementima, a 
keramitni spoj ne dozvoljava nastajanje naprslina. 

b) Pregrade velikih dimenzija podvrgnute pred- 
naprezanju od 50 do 60 kg/cm 2 . 

Ove pregrade izvode se na pistama za predna- 
prezanje, koje se zagrijavaju, da bi se ubrzao pro¬ 
ces stvrdnjavanja betona. Beton sadrži u sebi agre¬ 
gat od keramike ili ugrađena šuplja tijela od opeke. 
Ploče su na obje strane zaglađene, a dimenzije do¬ 
sižu do 15 m 2 . 

Svaka pregrada izvodi se u jednom komadu 
čime su izbjegnuti spojevi medu pločama. 

Pregrada za kupaonicu sadrži mozaik oblogu 
koja se izvodi prigodom prefabrikacije. 



SI. 19: Pista za proizvodnju stropnih ploča i gredica 


Proizvodnja u tvornici 

Zidni elementi proizvode se na ograničenim pi¬ 
stama širine 5 m i dužine 60 m. Na pisti su kalu¬ 
pima razgraničeni prema veličini elementa. 

Redoslijed rada 

a) Priprema kalupa je pod direktnom kontro¬ 
lom studijskog biroa. 

b) Podloga je pređhodno impregnirana sintet¬ 
skim smolama ili uljem. 

c) Stolarije i dijelovi za pričvršćenje postavljaju 
se na ploču paralelno u samoj pripremi Kalupa. 

d) Unutarnja strana zida završava slojem morta 
od keramike u debljini od 3 cm. 



SI. 20: Montaža prve etaže 


U slučaju gdje se fasada ne štrca, ukras se može 
postići direktno na pisti, na primjer da se upotrebi 
mozaik od kamenine. Unutarnji namaz može se 
isvesti od gipsa. 

e) Opeka Isoceram, koja sačinjava donji sloj, 
postavlja se na svoje mjesto. Zatim se postavi sloj 
morta, a na njega drugi sloj opeke. 

f) Na koncu se postavlja završni sloj (namaz) 
koji predstavlja vanjsku stranu panoa. 

Ovaj završni sloj može se izvesti na razne na¬ 
čine već prema želji projektanta. Između 12 i 24 
sata, već prema slučaju, počima se s oslobađanjem 
uzdužnih i poprečnih stranica kalupa. Ovo se vrši 
automatski pomoću pokretnog mosta priređenog za 
tu svrhu. Sortiranje panoa po vrstama vrlo je jed¬ 
nostavno jer je prema planu unaprijed obilježen 
svaki pano. 

Elementi se dizalicama utovaruju u kamione. 
Kamioni mogu biti jednostavne platforme, bez spe¬ 
cijalne opreme. Elementi se natovare horizontalno, 
čime se najbolje iskoristi prostor, a ne prekorači se 
cestovni gabarit. 

2. Stropni panoi 

Prefabrikacija stropnih panoa zahtijeva tako¬ 
đer ravnu pistu, koja dozvoljava isporuku gotovih 
elemenata, a omogućava savršeno ravne površine 
i varijabilne dimenzije, bez modifikacije opreme. 

Prefabrikacija se vrši na pistama za predna- 
prezanje, koje su brižljivo isplanirane. 

Metalne uzdužne vodilice imaju svrhu da od¬ 
rede širinu i debljinu elementa. Nakon zatezanja 
željeznih šipki dužine elementa određuju se pomoću 
metalnih češljeva koji pridržavaju šipke na odre¬ 
đenoj udaljenosti. Sloj betona se vibrira da bi se 
dobio glatki podgled, a na njega se postavljaju šu¬ 
plja tijela od opeke. 



3. Pregrade 

Ovi elementi proizvode se također na raznim pi¬ 
stama. Proces izrade isti je kao kod elemenata Fi- 
nidal ili zidnih panoa već prema prirodi pre¬ 
grade. Pregradni elementi sadrže i oblogu koja se 
sastoji od morta s agregatom od keramike. Kut¬ 
njaci od opeke služe za što bolju vezu među ele¬ 
mentima. 

Pregrade, koje se prednaprežu, izvode se na 
zagrijanim pistama. Gornje površine zaglađuju se 
mehaničkom gladilicom. 

Montaža na gradilištu 

Elementi se dovoze na gradilište najprikladni¬ 
jim sredstvima. Postavljanje panoa na određeno 
mjesto vrši se postepeno prema prispjeću eleme¬ 
nata li se vrši uskladištenje pored zgrade. 



SI. 21: Dovršena peterokatnica 


SI. 23: Individualne zgrade 


Ubrzavanje otvrdnjavanja betona vrši se po¬ 
sredstvom mreže kanala ugrađenih u elemente. 
Nakon popuštanja i presijecanja željeza, pločasti 
elementi odstranjuju se pomoću pokretnog mosta 
na skladište ili se direktno odvoze na gradilište. 
Ovi stropni elementi mogu biti ugrađeni tako da 
formiraju balkon. 



Elementi su razvrstani i označeni u ateljeu kako 
ne bi došlo do zabune kod montaže. 

Na gradilištu su instalirana sredstva za dizanje 
elemenata od 1,5 do 2,0 t. 

Panoi se postavljaju na temeljno zidje preko 
jednog sloja morta na koji se postavi jedna vođo- 
nepropusna traka. Pričvršćuju se na način koji je 
vidljiv iz slike. Vijenci se lijevaju na licu mjesta. 



SI. 22: Tip peterokatnice 


SI. 24: Obrada fasade 

Nakon montaže vrše se finalni radovi na unutar¬ 
njim plohama i spojevima (ličenje, obrada spojeva 
i postavljanje podne obloge). Pregradne stijene i 
stubišni krakovi postavljaju se prije stropnih ele¬ 
menata. 

Zaključak 

— elementi se mogu prilagođavati arhitekton¬ 
skim koncepcijama, 

— elementi se mogu prilagoditi opremi podu¬ 
zeća koje izvode ovakve gradnje jer 

— težine elemenata mogu varirati u odnosu na 
strojeve kojima se podižu. 

Prema tome sistem se može primjeniti za indi¬ 
vidualne kuće, zgrade do 12 etaža sa nosivim ele¬ 
mentima i stambene tornjeve sa vertikalnim ko¬ 
sturom. 

Prednost mu je što svi panoi imaju vanjsku i 
unutarnju oblogu. Ove obloge mogu biti od naj¬ 
jednostavnijeg glatkog namaza do specijalnih ele¬ 
menata (kamenina, mramor, opeka itd.). Po licenci 
ovog sistema izvodi gradnje 10 poduzeća na terito¬ 
riju Francuske, a jedan od njih na teritoriju Alžira. 

U toku su pregovori za upotrebu ovog sistema i 
u zemljama Evropske zajednice. 



SI. 25: Strop s gredicama, sistem Rector 


f3 i bi io grafija - 

»DEJSTVO SEIZMIČKIH POTRESA 
NA GRAĐEVINSKE OBJEKTE I NJIHOV 
PRORAČUN« 

To je naslov stručne publikacije, koju je izdao In¬ 
stitut za naučno-tehničku dokumentaciju u Beogradu 
(Katanićeva ulica 15). 

Sadržaj je publikacije slijedeći: seizmički talasi (pe¬ 
riod i amplituda oscilacije, seizmička skala); seizmička 
opterećenja (statička i dinamička metoda proračuna, 
određivanje vrijednosti seizmičkih sila koje djeluju na 
objekat); dinamički proračun objekta; konstrukcije za 
antiseizmičke stambene i industrijske građevine izra¬ 
đene od fabričkih elemenata (podaci za analizu kon¬ 
strukcije); ispitivanje kolebanja zgrada pri seizmičkim 
dejstvima (karakteristike seizmičkih dejstava na zgra¬ 
de, poprečne oscilacije uslijed savijanja i pomjeranja); 
približni način određivanja periode oscilacija i oblika 
elastičnog ugibanja objekta (oscilacije jednospratne, 
dvospratne i petospratne stambene zgrade, oscilacije 
vodotornja, dimnjaka od opeke i zgrade pumpne 
stanice). 

Ova će stručna publikacija koristiti našim građev¬ 
nim organizacijama i stručnim kadrovima. 

R. P. 


NAŠE GRAĐEVINARSTVO, organ Saveza građe¬ 
vinskih inženjera i tehničara Jugoslavije, Beograd, 
God. XVII, brojevi" 4—8/1963: 

Broj 4: 

Riko Rosman: O raspodeli horizontalnog opterećenja 
među zidovima i okvirima u visokogradnji. — Sreten 
Miovčić: Prilog dimenzioniranju drvenih veza izvede¬ 
nih pomoću čeličnih obraza. — Slobodan Kontić: Ana¬ 
liza tačnosti računanja i obeležavanja krivinskih 
elemenata. 

Broj 5: 

Miloš Jarić: Usklađivanje kapaciteta u građevinar¬ 
stvu. — Dušan Milošević: Građenje hidrocentrale »Ba- 
jina Bašta« u Perućcu, I. — Velibor Trebinjac: Obli¬ 
kovanje i predimenzionisanje prednapregnutih nosača. 
— Lične vesti. 

Broj 6: 

Dušan Milošević: Građenje hidrocentrale »Bajina 
Bašta« u Perućcu, II. — Dušan Krajčinović: Rešenje 
problema savijanja pravougaonih ploča putem ortogo- 
nalnih funkcija transverzalnih oscilacija grede. — Jer- 
nej Jelenić: Realizacija građenja putem šireg uvo¬ 
đenja plastičnih masa. — Društvene vesti. — Stručne 
knjige i časopisi. 

„TEHNOPLAST” 

K. SUĆURAC 

PROIZVODI: Tehnclit i podolit pločice za oblaganje podova, ekstru-' 

dirane profile za primjenu u građevinarstvu, industriji i 
brodogradnji, PVC granulat svih boja i kvaliteta 

USLUŽNA DJELATNOST: 

Oblaže podove vlastitim proizvodima podolit i tehnolit 
pločama, izrađuje i instalira cijevovode i klima uređaje, 
kade za razne agresivne tekućine kao i ostale predmete 
oblikovane iz PVC-a 

Za ponudu obratiti se na »TEHNOPLAST« — Poduzeće za obradu i primjenu 

plastičnih masa — K. Sućurac 
telefon Split 22-21 

































»PROJEKT« 

PROJEKTNO PODUZEĆE 

ZAGREB 

TRG MARŠALA TITA BR. 8/II 
Telefoni: 38-807, 35-284, 36-128 — Brzojavi: PROJEKT ZAGREB 
Poštanski pretinac 467 — Žiro račun broj: 400-18-1-1317 


GRAĐEVINSKO PROJEKTIRANJE 
HIDROGRAĐEVINSKO PROJEKTIRANJE 
GEODETSKO PROJEKTIRANJE 
AGRARNE OPERACIJE 
ARHITEKTONSKO PROJEKTIRANJE 



»METAN« KEMIJSKA INDUSTRIJA KUTINA 

TELEF. BR. 21-22, DIREK. 24-75 


U modernom građevinarstvu sve se više upotrebljava hidratizirano vapno. 
Preporučamo vam naš proizvod 

VAPNENI HIDRAT EXTRA 

proizveden u modernim pećima, paljen zemnim plinom i hidratiziran na 
suvremenom postrojenju. 

Proizvodnja podvrgnuta permanentnoj laboratorijskoj kontroli, a za sve 
isporuke izdajemo atest o kvaliteti. 

Isporučujemo i kvalitetno živo vapno visoke izdašnosti. 

Upotrebom naših proizvoda bit ćete posebno zadovoljni, kao i svi naši 
dosadašnji kupci. 

GRAĐEVINARI! 

Ekonomično graditi znači upotrebljavati naše proizvode! 




GRAĐEVNO PODUZEĆE 

ZAGREB, ILICA 44-TEL. 24-314, 34-822 

sve vrste 

visokogradnja i niskogradnja 
na teritoriju cijele 
države 

